Q=5	C=3	SS=3	LS=1	PS=2	DC=1	LC=0	SD=0	BS=3	G0=80	G1=68	G2=32	DLID=az_RU	BODY=ҮЗ ГАБЫҒЫНДАКЫ МӨВЗУ Мүгәддәс Китабын башга китаблардан фәрги нәдир?\nАИЛӘЛӘРӘ КӨМӘК Өвладынызы ҹинси јеткинлик дөврүнә һазырлајын\nINTERVIEW Ембриолог иманы һагда данышыр\nМҮГӘДДӘС КИТАБЫН БАХЫШЫ Нараһатчылыг\nWATCHING THE WORLD Мүнасибәтләр диггәт мәркәзиндә\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Самоа Таити Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс бенгал болгар газах гуҹарат гырғыз еве ермәни естон ефик зулу ибо иврит илок инҝилис исланд испан италјан каннада каонде каталан кечуа (Ајакучо) кечуа (Куско) кикујју кинјаруанда кирунди кореја коса лингала лози лувале луганда малагаси малајалам маратһ маҹар оромо пангасинан полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тамил татар тви телугу тетум (Дили) тигре ток-писин тсонга тумбука түрк фин франсыз хорват чех чибемба читонга чичева шона јапон јоруба јунан ҝүрҹү һилигајнон һинд әрәб\nОјанын! | № 2, 2016\nТөврат, Зәбур, Инҹил кими танынан Мүгәддәс Китаб (Библија) ики мин ил өнҹә тамамланыб. О вахтдан бу јана сајсыз-һесабсыз китаблар гәләмә алыныб, амма бизим дөврә ҝәлиб чатмајыб. Мүгәддәс Китаб исә әсрләри рам едәрәк зәманәмизә гәдәр ҝәлиб чыхыб. Ҝәлин нөвбәти амилләрә нәзәр салаг.\nМүгәддәс Китаб нүфузлу инсанларын амансыз һүҹумларына синә ҝәриб. Мәсәлән, орта әсрләрдә елә христиан өлкәләринин өзүндә «Библијаја саһиб оланлары вә ону доғма дилдә [ади инсанларын данышдығы дилдә] охујанлары “кафир”, “үсјанкар” һесаб едирдиләр» («An Introduction to the Medieval Bible»). Мүгәддәс Китабы доғма дилә тәрҹүмә етмәк вә ја ону тәблиғ етмәклә алимләр һәјатларыны тәһлүкә алтына гојурдулар. Бәзиләри һәтта буна ҝөрә гәтлә јетирилмишди.\nМүгәддәс Китабын дүшмәнләринин чох олмасына бахмајараг, о, бүтүн дөврләрин ән ҝениш јајылмыш китабы олараг галыр. Бу китаб там вә ја гисмән 2800 дилдә беш милјард тиражла нәшр олунур. Бәли, Мүгәддәс Китабы мәһдуд тиражы олан вә тез дәбдән дүшән фәлсәфә, елм вә диҝәр саһәләрлә бағлы китабларла мүгајисә етмәјә белә дәјмәз.\nМүгәддәс Китаб һәмчинин тәрҹүмә олундуғу бәзи дилләрин горунуб сахланмасына вә һәмин дилләрин инкишафына бөјүк тәкан вериб. Мартин Лүтерин тәрҹүмәси алман дилинин инкишафында мүһүм рол ојнамышдыр. «Крал Јаковун Мүгәддәс Китабы»нын биринҹи нәшри инҝилис дилиндә «индијә кими чап олунан ән санбаллы китаб» һесаб олунур.\nМүгәддәс Китаб Гәрб мәдәнијјәтиндә «дини инанҹлар вә адәтләрдән әлавә, инҹәсәнәт, әдәбијјат, ганун, сијасәт вә бир чох диҝәр саһәләрдә дә дәрин из гојуб» («The Oxford Encyclopedia of the Books of the Bible»).\nБүтүн бунлар Мүгәддәс Китабы фәргләндирән амилләрдән јалныз бир нечәсидир. Бәс ҝөрәсән, нәјә ҝөрә Мүгәддәс Китаб бу дәрәҹәдә мәшһурдур? Нә үчүн инсанлар онун уғрунда һәјатларыны тәһлүкәјә атыблар? Бунун бир сыра сәбәбләри вар. Бәзиләри бунлардыр: Мүгәддәс Китабда әхлаг гајдаларына вә руһани тәлимләрә даир јазыланлар али һикмәти әкс етдирир. Аллаһын Кәламы изтирабларын вә мүнагишәләрин јаранма сәбәбини баша дүшмәјә көмәк едир. Бундан әлавә, Мүгәддәс Китабда проблемләрин арадан галхаҹағы вәд едилир вә бу вәдин неҹә ҝерчәкләшәҹәји изаһ олунур.\nМүгәддәс Китаб 66 бөлмәдән, јәни китабчадан ибарәтдир вә тәхминән 1600 ил әрзиндә јазылыб.\nМүгәддәс Китаб һарадаса 40 мирзә вә ја катиб тәрәфиндән гәләмә алыныб. Онлардан бәзиләри әкинчи, балыгчы, һаким, падшаһ вә мусигичи олуб.\nМүгәддәс Китабын әсас мөвзусу Аллаһын Падшаһлығы, јәни јер үзүнү идарә едәҹәк сәмави һөкумәт һаггындадыр (Дәнјал 2:44; 7:13, 14). Падшаһлыг бүтүн бәшәријјәти гануни Һөкмдар олан Јараданымыз Јеһова Аллаһын һакимијјәти алтында бирләшдирәрәк пислији, әзаб-әзијјәти вә өлүмү јох едәҹәк (1 Коринфлиләрә 15:24—26).\nӘхлаги вә руһани анлајыша јијәләнмәјә көмәк едир\nТәһсил алмаг ваҹибдир. Амма тәһсилин сајәсиндә «газанылан ад вә титуллар јахшы әхлагдан хәбәр вермир» («Ottawa Citizen», Канада гәзети). Еделман адлы иҹтимаи әлагәләр ширкәти тәрәфиндән нәшр едилән бејнәлхалг арашдырмаја әсасән, әксәр алитәһсилли инсанлар, о ҹүмләдән һөкумәт вә бизнес нүмајәндәләри фырылдагчылыгла, јалан вә оғурлугла мәшғул олдуглары үчүн инсанларда «ҹидди етибарсызлыг бөһраны» јараныб.\nМүгәддәс Китаб исә әхлаги вә руһани тәһсилә өнәм верир. Бу китаб бизә «доғрулуғу, һагг-әдаләти, хејрин бүтүн јолларыны» дәрк етмәјә көмәк едир (Мәсәлләр 2:9). Мисал үчүн, 23 јашлы Стефан Полшада һәбсдә иди. Һәбсдә оларкән о, Мүгәддәс Китабы өјрәнмәјә вә тәдриҹән онун һикмәтини ҝөрмәјә башлады. Стефан дејир: «“Атана вә анана һөрмәт ет” әмринин әслиндә нә олдуғуну инди баша дүшдүм. Һәмчинин өзүмү әлә алмағы, хүсусилә дә, гәзәбими ҹиловламағы өјрәндим» (Ефеслиләрә 4:31; 6:2).\nСтефанын әмәл етдији мәсләһәт Мәсәлләр 19:11 ајәсиндә јерләшир. Орада јазылыб: «Анлајыш һиддәти ләнҝидәр, ҝүнаһын үстүндән кечмәк инсанын јарашығыдыр». Инди о, чәтин вәзијјәтлә үзләшәндә мәсәләни тәмкинлә тәһлил етмәјә вә Мүгәддәс Китабын мүвафиг принсипләрини тәтбиг етмәјә чалышыр. Стефан бөлүшүр: «Доғрудан да, Мүгәддәс Китаб ән ҝөзәл бәләдчидир».\nБир дәфә бир гадын сәс-күј салыб һамынын јанында Марија адлы Јеһованын Шаһидини тәһгир етди. Амма Марија она ҹаваб вермәдән сакитҹә јолуна давам етди. Сонрадан һәмин гадын өз һәрәкәтинә ҝөрә пешман олуб Јеһованын Шаһидләрини ахтармаға башлады. Нәһајәт, тәхминән бир ај сонра бу гадын Марија илә растлашанда ону гуҹаглајыб үзр истәди. Бундан әлавә, о баша дүшдү ки, Марија дини инанҹындан ирәли ҝәләрәк өзүнү мүлајим вә тәмкинлә апармышды. Нәтиҹәдә, Јеһованын Шаһидләринә гәрәзли јанашан бу гадын вә онун беш аилә үзвү Јеһованын Шаһидләри илә Мүгәддәс Китабы өјрәнмәјә башлады.\nМүгәддәс Китабда дејилир ки, «һикмәт әмәлләри сајәсиндә һаглы чыхыр» (Лука 7:35). Бәли, Аллаһын Кәламындакы мәсләһәтләр һәмишә ишә јарајыр! Бу мәсләһәтләр биздә ҝөзәл хүсусијјәтләр јетишдирир, «нашы адамы мүдрик едир», «үрәји севиндирир», һәмчинин әхлаг вә руһани мәсәләләри ајдын ҝөрмәк үчүн «ҝөзләрә нур верир» (Зәбур 19:7, 8).\nИзтираб вә мүнагишәләрин сәбәбини ачыглајыр\nТәдгигатчылар һансыса јолухуҹу хәстәлији арашдыранда чалышырлар илк нөвбәдә онун көкүнү, јәни сәбәбини тапсынлар. Ејнилә, сөһбәт изтираб вә мүнагишәләрдән ҝедәндә әввәлҹә онларын һарадан гајнагландығыны билмәк лазымдыр. Бу мәсәләдә көмәјимизә Мүгәддәс Китаб чатыр. Чүнки орада бәшәр тарихинин та башланғыҹындан, проблемләрин илк јарандығы вахтлардан бәһс олунур.\nМүгәддәс Китабын Јарадылыш бөлмәсиндә дејилир ки, бәшәријјәтин әзаб-әзијјәти Адәмлә Һәвванын Аллаһа гаршы чыхмасындан сонра башлады. Онлар нәјин јахшы, нәјин пис олдуғуну өзләри мүәјјән етмәк истәдиләр. Һалбуки бу ихтијар јалныз Јарадана мәхсусдур (Јарадылыш 3:1—7). Тәәссүфләр олсун, о вахтдан бәри бүтүн бәшәријјәт үсјанкарлыг руһуну әкс етдирир. Нәтиҹә ҝөз габағындадыр! Бәшәр тарихи азадлыг вә хошбәхтлији илә јох, мүнагишәләр, зүлм, һабелә әхлаги вә руһани ифласы илә јадда галыб (Ваиз 8:9). Аллаһын Кәламында әбәс јерә јазылмајыб: «Аддымларыны јөнәлтмәк инсанын ихтијарында дејил» (Әрәмја 10:23). Амма сизә хош хәбәримиз вар: бәшәријјәтдә һөкм сүрән өзбашыналығын өмрүнә лап аз галыб.\nҮмид бәхш едир\nМүгәддәс Китаб әмин едир ки, Аллаһ Онун һакимијјәтинә табе олан вә гајда-ганунларына әмәл едән инсанлара ҝөрә пислији вә онун нәтиҹәси олан изтираблары мәһв едәҹәк. Залым инсанлар «әмәлләринин бәһрәсини бичәҹәкләр» (Мәсәлләр 1:30, 31). Амма «һәлимләр јер үзүнә саһиб олаҹаг, әмин-аманлығын боллуғундан һәзз алаҹаглар» (Зәбур 37:11).\n«[Аллаһ] истәјир ки, һәр ҹүр инсан хилас олуб һәгигәт барәсиндә дәгиг билијә јијәләнсин» (1 Тимутијә 2:3, 4).\nАллаһ Өз Падшаһлығы васитәсилә јер үзүндә сүлһү бәргәрар едәҹәк (Лука 4:43). Бу Падшаһлыг бүтүн дүнјаны идарә едәҹәк вә Аллаһ бу Падшаһлығын васитәсилә бәшәријјәт үзәриндә гануни һакимијјәтә саһиб олдуғуну ҝөстәрәҹәк. Иса пејғәмбәр Падшаһлығы јер үзү илә әлагәләндирәрәк демишди: «Гој Падшаһлығын ҝәлсин. Гој Сәнин ирадән... јердә дә јеринә јетсин» (Мәтта 6:10).\nБәли, Аллаһын Падшаһлығынын вәтәндашлары Аллаһын ирадәсини јеринә јетирәҹәк вә һансыса инсанын јох, Јараданын гануни Һөкмдар олдуғуну гәбул едәҹәкләр. Коррупсија, тамаһкарлыг, игтисади бәрабәрсизлик, ирги ајры-сечкилик вә мүһарибә артыг олмајаҹаг. Сөзүн әсил мәнасында, бир дүнја, бир һөкумәт олаҹаг. Вә һәм әхлаг, һәм дә руһани бахымдан бәшәријјәтдә бир гајда-ганун һөкм сүрәҹәк (Вәһј 11:15).\nАмма белә бир дүнјаны ҝөрмәк үчүн руһани тәһсил алмаг ҝәрәкдир. Мүгәддәс Китабын тәбиринҹә десәк, Аллаһ «истәјир ки, һәр ҹүр инсан хилас олуб һәгигәт барәсиндә дәгиг билијә јијәләнсин» (1 Тимутијә 2:3, 4). «Һәгигәт» дејиләркән Мүгәддәс Китабдакы тәлимләр, башга сөзлә, Падшаһлығын конститусијасы нәзәрдә тутулур. Бу Падшаһлыг һәмин ганун вә принсипләр әсасында идарә олунаҹаг. Онларын бәзиләрини Иса пејғәмбәрин Дағүстү вәзиндән охумаг олар (Мәтта, 5—7 фәсилләр). Бу үч фәсли охујаркән дүшүнүн: һамы орада јазыланлара әмәл етмәјә башлајанда дүнјада һансы шәраит һөкм сүрәҹәк?\nБәс Мүгәддәс Китабын дүнјада ән ҝениш јајылмыш китаб олмасы бизи тәәҹҹүбләндирмәлидир? Әлбәттә ки, јох! Орадакы тәлимләр бу китабын Јеһова Аллаһдан илһам алдығыны сүбут едир. Мүгәддәс Китабын бүтүн дүнјаја јајылмасы исә ҝөстәрир ки, Аллаһ дилиндән, милләтиндән асылы олмајараг, бүтүн инсанларын Онун һаггында өјрәнмәсини вә Падшаһлығынын ҝәтирәҹәји наз-немәтләри дадмасыны истәјир (Һәвариләрин ишләри 10:34, 35).\nМүгәддәс Китабда Каинаты идарә едән ганунларын олдуғу дејилир\nМӨВҺУМАТЫ ИФША ЕДӘН КИТАБ\nБир енсиклопедијаја әсасән, гәдимдә инсанлар «елә зәнн едирдиләр ки, Каинат танрыларын шылтаглығы илә идарә олунур» («Encyclopedia of Science and Religion»). Анҹаг Мүгәддәс Китабда дејилир ки, Каинат физики ганунлара табедир. Мәсәлән, һарадаса 3500 ил әввәл гәләмә алынан Әјјуб 38:33 ајәсиндә ҝөјләрин вә јерин өз ганунларынын олдуғу јазылыб. Әрәмја 31:35 ајәсиндә исә дејилир ки, «ајдан, улдузлардан өтрү гајдалар» гојулуб. Бу ајәләрдәки фикри гәбул едәнләр сахта ибадәтдән вә мөвһуматдан горунублар (Әјјуб 31:26—28; Әшија 47:1, 13).\nДҮРҮСТЛҮКЛӘ ГӘЛӘМӘ АЛЫНМЫШ КИТАБ\nМүгәддәс Китабы јазанларын ән ҝөзәл хүсусијјәтләриндән бири онларын дүрүстлүјүдүр. Онлар һәтта өз нөгсанларыны да гәләмә алыблар. Мәсәлән, Давуд падшаһ Бадсәба адлы бир гадынла зина едәндән сонра сәһвини етираф етмишди: «[Аллаһын] ҝөзүндә пис олан иши тутдум» (Зәбур 51:4). Һәвари Јәһја бојнуна алмышды ки, мәләјә сәҹдә етмәк үчүн дүз ики дәфә онун ајагларына јыхылыб. Лакин мәләк она демишди: «Дајан! Буну етмә!.. Аллаһа сәҹдә гыл» (Вәһј 19:10; 22:8, 9). Бәли, бу ҹүр сәмимилик гәдим дөврдә јашајан мирзәләрдә олмаса да, Мүгәддәс Китабы јазанлара хас хүсусијјәт иди.\nӘГЛИ САҒЛАМЛЫҒЫ ЈАХШЫЛАШДЫРАН КИТАБ\nМүгәддәс Китаб бизи шәфгәтли, бағышлајан олмаға сәсләјир. Бу кими хүсусијјәтләр бизим әгли сағламлығымызы јахшылашдырыр. Ефеслиләрә 4:32 ајәсиндә дејилир: «Бир-биринизә гаршы хејирхаһ, шәфгәтли олун,.. бир-биринизи үрәкдән бағышлајын».\nБирләшмиш Штатларда јерләшән Мејо клиникасынын бир нәшриндә дејилир ки, «әҝәр бағышламағы баҹармырсынызса, ән чох әзаб чәкән тәрәф сиз олаҹагсыныз». Һәмин нәшрдә һәмчинин гејд олунур ки, бағышламағын сајәсиндә «сағлам мүнасибәтләриниз олаҹаг, руһани вә физиоложи вәзијјәтиниз јахшылашаҹаг; нараһатчылыг, стресс вә әдавәт һисси минимума енәҹәк, ган тәзјиги јүксәк олмајаҹаг, депрессија симптомлары азалаҹаг, һабелә ички вә наркотикә гуршанмаг риски сыфыра енәҹәк».\nҺӘЈАТИ ВАҸИБ СУАЛЛАРА ҸАВАБ ВЕРӘН КИТАБ\nЕлм истәнилән саһә илә бағлы суаллара ҹаваб верә билсә дә, бүтүн суаллары ҹавабландырмаг игтидарында дејил. Бир китабда дејилир: «Әксәр алимләр, һәкимләр вә философлар етираф едир ки, елм етика, әхлаг вә динлә бағлы суаллар гаршысында аҹиздир» («Biotechnology—Changing Life Through Science»).\nЕЛМ Каинаты идарә едән ганунларын ријази дүстурларыны верә биләр, амма Каинатын нә үчүн мөвҹуд олдуғуну, нәјә ҝөрә дәгиг ганунлара табе олдуғуну изаһ едә билмәз.\nЕЛМ ҹинси органларын неҹә функсија ҝөстәрдијини изаһ едә биләр, анҹаг әхлаги нормалары мүәјјән етмәјә гадир дејил.\nЕЛМ инсан рүшејминин неҹә инкишаф етдијини тәсвир едә биләр, амма рүшејмин јашамаг һүгугу илә бағлы дүзҝүн гәрар вермәјә көмәк едә билмәз.\nМүгәддәс Китаб бу вә диҝәр ваҹиб суаллары ҹавабландырыр. Бунунла да «доғрулуғу, һагг-әдаләти, хејрин бүтүн јолларыны» дәрк етмәјә бизә көмәк едир (Мәсәлләр 2:9).\n№ 2, 2016 | Мүгәддәс Китабын башга китаблардан фәрги нәдир?\nОЈАНЫН! № 2, 2016 | Мүгәддәс Китабын башга китаблардан фәрги нәдир?


Q=14	C=11	SS=8	LS=2	PS=2	DC=0	LC=0	SD=0	BS=0	G0=24	G1=20	G2=14	DLID=az_RU	BODY=Исанын доғма баҹы-гардашы вар иди? | Мүгәддәс Китаба аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Фиҹи Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс бислама болгар га газах гырғыз еве ермәни естон зулу ибан иврит илок инҝилис испан италјан каонде каталан качин кинјаруанда кирунди кореја коса лингала малагаси малај малајалам маҹар нзема полјак португал португал (португал) румын рус себуан сепеди серб серб (латын) сесуто (Лесото) сетсвана сидамо сингал словак словен суаһили тагалог таи тамил татар телугу тсонга түрк түркмән фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон әрәб\nМүгәддәс Китабда Исанын аилә вәзијјәти бағлы конкрет һансыса ифадә ишләнилмәсә дә, ајдын шәкилдә ҝөстәрилир ки, Иса евли олмајыб *. Ҝәлин ашағыда јазыланлара диггәт јетирәк.\nМүгәддәс Китабда дәфәләрлә Исанын аиләсиндән, еләҹә дә хидмәти заманы ону мүшајиәт едән гадынлардан вә ишҝәнҹә дирәјиндә едам олундуғу вахт јанында оланлардан данышылса да, онун арвадынын олдуғу һеч бир јердә дејилмир (Мәтта 12:46, 47; Марк 3:31, 32; 15:40; Лука 8:2, 3, 19, 20; Јәһја 19:25). Мүгәддәс Китабда бу мәсәлә илә бағлы һеч нә дејилмәмәсинин ән ағлабатан сәбәбләриндән бири онун һеч вахт евли олмамасыдыр.\nЕвли олмајанларын Аллаһа хидмәтдә даһа чох шеј едә биләҹәкләрини нәзәрдә тутараг Иса шаҝирдләринә демишди: «Бу ҹүр [евләнмәдән] јашамағы баҹаран гој бу ҹүр јашасын» (Мәтта 19:10—12). О евләнмәјиб, өзләрини тамамилә Аллаһа һәср етмәк истәјәнләр үчүн ҝөзәл нүмунә гојмушду (Јәһја 13:15; 1 Коринфлиләрә 7:32—38).\nИса өлүмүн ајағында оларкән анасынын гејдинә галынмасы үчүн тәдбир ҝөрмүшдү (Јәһја 19:25—27). Исанын арвад-ушағы олсајды, тәбии ки, онларын да гејдинә галынмасы үчүн бир тәдбир ҝөрәрди.\nМүгәддәс Китабда Иса пејғәмбәр әрләрә нүмунә кими ҝөстәрилир, анҹаг бу нүмунәдә онун арвады олдуғундан, онунла неҹә рәфтар етмәсиндән данышылмыр. Әксинә, орада дејилир: «Әрләр, арвадларынызы һәмишә севин, неҹә ки Мәсиһ дә јығынҹағы севди вә өзүнү онун јолунда фәда етди» (Ефеслиләрә 5:25). Әҝәр Иса јер үзүндә јашајаркән евли олсајды, бу ајәдә онун, һәгигәтән дә, камил бир әр кими гојдуғу нүмунәнин ҝәтирилмәси даһа јахшы олмаздымы?\nИсанын баҹысы вә гардашы вар иди?\nБәли, Исанын, ән азы, алты баҹы-гардашы варды. Гардашлары Јагуб, Јусиф, Шимон вә Јәһуда, еләҹә дә, ән азы, ики баҹысы варды (Мәтта 13:54—56; Марк 6:3). Исанын бу баҹы-гардашлары анасы Мәрјәмин әри Јусифдән олан өвладлары иди (Мәтта 1:25). Мүгәддәс Китабда Иса Мәрјәмин «илки» адланыр, демәли, онун башга ушаглары да варды (Лука 2:7).\nИсанын гардашлары һагда јанлыш тәсәввүрләр\nМәрјәмин бүтүн өмрү боју бакирә галдығыны сүбут етмәк үчүн бәзиләри гардашлар сөзүнә мүхтәлиф изаһатлар ҝәтирирләр. Мәсәлән, бәзиләри дүшүнүр ки, әслиндә, Исанын гардашлары Јусифин әввәлки никаһындандыр. Амма Мүгәддәс Китаб ҝөстәрир ки, Иса Давуда вәд едилмиш тахтын гануни варисидир (2 Ишмуил 7:12, 13; Лука 1:32). Әҝәр Јусифин Исадан бөјүк оғуллары вардыса, онда онлардан ән бөјүјү Јусифин гануни вариси олмалы иди.\nБәс гардашлар сөзүнү Исанын шаҝирдләринә вә ја руһани гардашларына аид етмәк олармы? Бу фикир Мүгәддәс Јазылара зиддир, чүнки Мүгәддәс Китабда дејилир ки, бир вахтлар «әслиндә, Исанын гардашлары она инанмырдылар» (Јәһја 7:5). Мүгәддәс Китаб Исанын гардашлары вә шаҝирдләри арасында фәрг гојур (Јәһја 2:12).\nДиҝәр бир фикир дә ирәли сүрүлүр ки, Исанын гардашлары, әслиндә, онун јахын гоһумларыдыр (әмиушаглары, дајыушаглары, бибиушаглары, халаушаглары). Амма «Јунанҹа Мүгәддәс Јазылар»да «гардаш», «гоһум», еләҹә дә «әмиоғлу», «дајыоғлу» кими ифадәләр үчүн фәргли-фәргли сөзләр истифадә олунур (Лука 21:16; Колослулара 4:10). Мүгәддәс Китаб алимләринин чоху тәсдигләјир ки, Исанын баҹы-гардашлары онун доғма баҹы-гардашлары иди. Мәсәлән, бир мәнбәдә дејилир: «“Гардашлар” сөзүнүн Мәрјәмлә Јусифин оғуллары, Исанын анабир гардашлары аид олмасы фикри даһа ағлабатандыр» *.\n^ абз. 3 Мүгәддәс Китабда Мәсиһә бәј дејә мүраҹиәт олунур. Лакин контекстдән ајдын олур ки, бу истинадлар мәҹази мәна дашыјыр (Јәһја 3:28, 29; 2 Коринфлиләрә 11:2).\n^ абз. 13 Һәмчинин бахын: Винсент Тејлер, «The Gospel According to St. Mark», икинҹи бурахылыш, сәһифә 249, еләҹә дә Ҹон Мајер, «A Marginal Jew — Rethinking the Historical Jesus», ҹилд 1, сәһифә 331, 332.\nИса пејғәмбәр нә заман доғулуб?


Q=7	C=7	SS=3	LS=0	PS=3	DC=3	LC=0	SD=0	BS=0	G0=22	G1=14	G2=3	DLID=az_RU	BODY=Ифтаһын гызы | Мүгәддәс Китаб һекајәси\nҺЕЧ елә олубму ки, сөз вериб сонрадан она әмәл етмәјә чәтинлик чәкәсән? Шәкилдә ҝөрдүјүн адам белә вәзијјәтә дүшдүјү үчүн бу гәдәр кәдәрлидир. О, Исраилин иҝид һакими Ифтаһдыр.\nИфтаһ Исраил халгынын Јеһовадан үз дөндәрдији дөврдә јашајыр. Халг јенидән пис ишләр ҝөрмәјә башлајыб. Јеһова да јол верир ки, Аммон халгы онлары инҹитсин. Исраиллиләр Јеһоваја јалварырлар: ‘Сәнә гаршы ҝүнаһ етдик. Амандыр, бизи гуртар!’\nИсраиллиләр пис әмәлләринә ҝөрә чох пешман олуб, јенидән Јеһоваја ибадәт едирләр. Јеһова да онлара көмәк едир.\nХалг, залым аммонлулара гаршы дөјүшмәк үчүн Ифтаһы сечир. Ифтаһ чох истәјир ки, Јеһова она бу дөјүшдә көмәк етсин. Буна ҝөрә дә Аллаһа вәд едир: ‘Аммонлулар үзәриндә гәләбәни мәнә версән, сөз верирәм, дөјүшдән гајыданда евимдән гаршыма биринҹи ким чыхса, ону Сәнә верәҹәјәм’.\nЈеһова Ифтаһын вәдини ешидир вә гәләбә чалмагда она көмәк едир. Ифтаһ евә гајыданда һеч билирсән ону гаршыламаға биринҹи ким чыхыр? Ҝөзүнүн ағы-гарасы, јеҝанә өвлады! Ифтаһ дејир: ‘Вај, гызым! Сән нә етдин?! Белими әјдин! Амма Јеһоваја сөз вермишәм, артыг сөзүмдән дөнә билмәрәм’.\nИфтаһын гызы атасынын вәдини билдикдә әввәлҹә бир гәдәр кәдәрләнир, чүнки атасындан вә достларындан ајрылмалы олаҹаг. О, өмрү боју Шило шәһәриндә Јеһованын ибадәт чадырында хидмәт едәҹәк. Гыз атасына дејир: ‘Јеһова Аллаһа сөз вермисәнсә, мүтләг она әмәл етмәлисән’.\nБеләликлә Ифтаһын гызы Шилоја ҝедир вә өмрүнүн галан һиссәсини Јеһованын ибадәт чадырында хидмәт едир. Исраил гызлары һәр илин дөрд ҝүнүнү она баш чәкир вә онунла шән вахт кечирирләр. Ифтаһын гызы Јеһоваја үрәкдән хидмәт етдији үчүн халг ону чох севир.\nҺакимләр 10:6–18; 11:1–40.


Q=9	C=6	SS=5	LS=1	PS=1	DC=0	LC=0	SD=0	BS=1	G0=48	G1=40	G2=17	DLID=az_RU	BODY=Сәһһәтимдә проблем варса — II һиссә | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га гырғыз еве ермәни естон ефик зулу иврит илок инҝилис исланд испан италјан кинјаруанда кирунди кореја коса малагаси малајалам маҹар нзема осетин полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи телугу тсонга түрк умбунду фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб\nХәстәликләр мүхтәлиф олур.\nБәзи инсанларда хәстәлијин әламәтләри өзүнү заһирән бүрузә верир, бәзиләриндә исә вермир.\nЕлә хәстәликләр вар ки, тез кечиб-ҝедир, еләләри дә вар ки, ҝүнү-ҝүндән ағырлашыр, инсана әзаб верир.\nБәзи хәстәликләри сағалтмаг вә ја, ән азы, нәзарәтдә сахламаг мүмкүндүр, амма бәзиләри ҝүнү-ҝүндән инсаны шам кими әридир, һәтта һәјаты үчүн тәһлүкә јарадыр.\nӘфсуслар олсун ки, бу ҝүн ҝәнҹләр һәр ҹүр хәстәликдән әзијјәт чәкирләр. Бу мәгаләдә ағыр хәстәлији олан дөрд ҝәнҹдән сөһбәт ачылаҹаг. Әҝәр сәнин дә сәһһәтиндә проблем варса, онларын мүсаһибәләрини охумаг сәнә тәсәлли верәҹәк.\nМәним үчүн ән бөјүк чәтинлик мәһдудијјәтләримлә барышмагдыр. Әслиндә, мән чох шеј етмәк истәјирәм, амма һалым һәр ҝүн дәјишдијиндән она ујғунлашмаға мәҹбурам.\nСинир-әзәлә позунтусундан әзијјәт чәкирәм; бу, елә хәстәликдир ки, бејнимин бәдәнимә мәлуматы дүзҝүн өтүрмәсинә мане олур. Һәрдән ајағымын уҹундан башымадәк бәдәнимин мүхтәлиф үзвләри титрәмәјә башлајыр вә ја ифлиҹ олур. Ҝәзмәк, данышмаг, охумаг, јазмаг вә башгаларыны баша дүшмәк кими ади шејләри етмәкдә чәтинлик чәкирәм. Вәзијјәтим лап писләшәндә јығынҹағымызын ағсаггаллары мәнимлә бирҝә дуа едирләр вә о дәгигә сакитләширәм.\nҺисс едирәм ки, Јеһова һәр сынагда мәнә дајагдыр. Истәмирәм, хәстәлијим Она там шәкилдә хидмәт етмәјимә мане олсун. Һәјатда мәним үчүн биринҹи јердә дуран башгаларына Јеһова Аллаһын тезликлә јер үзүндә Ҹәннәт јарадаҹағына вә әзабларын бир даһа олмајаҹағына даир вәди һагда данышмагдыр (Вәһј 21:1—4).\nДүшүн. Сән дә, Гуенаелла кими, башгаларына неҹә ҹан јандыра биләрсән? (1 Коринфлиләрә 10:24).\n16 јашым оланда һәкимләр мәнә ағыр бејин хәрчәнҝи диагнозу гојдулар. Онлар өмрүмүн сонуна сәккиз ај галдығыны сөјләдиләр. О вахтдан бәри ҹанымла чәкиширәм.\nШишләр бәдәнимин сағ тәрәфини ифлиҹ едиб. Ҝәзә билмәдијимдән һәмишә башгаларынын көмәјинә мөһтаҹам.\nХәстәлијим инкишаф етдији үчүн ајдын данышмагда чәтинлик чәкирәм. Әввәлләр чох фәал идим: су хизәкчилији илә мәшғул олмағы, баскетбол вә волејбол ојнамағы севирдим. Јеһованын Шаһиди кими, Аллаһа фәал хидмәт едирдим. Мәнҹә, әксәр инсанлар чох севдијин ишләрлә мәшғул олмаг габилијјәтини итирмәјин нә демәк олдуғуну билмирләр.\nЈешаја 57:15 ајәсиндәки сөзләрдән өзүмә тәсәлли тапырам, чүнки орада Јеһова Аллаһ мәни әмин едир ки, «руһу [әзиләнләрә]» јахындыр вә гајғыма галыр. Һәмчинин Аллаһын Јешаја 35:6 ајәсиндәки вәдинә әсасән, ҝәләҹәкдә мән јенидән ҝәзә биләҹәјәм, мүкәммәл сағламлығым олаҹаг вә Она хидмәт едәҹәјәм.\nБәзән хәстәлијимлә мүбаризә апармаг олдугҹа чәтин олса да, әминәм ки, Јеһова мәнә дајагдыр. Севинирәм ки, руһ дүшкүнлүјүм оланда, ҹаныма ҝөрә үрәјимә горху дүшәндә дуа едиб сөһбәтләшәҹәјим бир Шәхс вар. Јеһованын севҝисиндән мәни һеч нә ајыра билмәз (Ромалылара 8:39).\nЗакари 18 јашында, мүсаһибәсиндән ики ај сонра һәјата ҝөзләрини јумду. Онун Аллаһын јерүзү Ҹәннәтдә өлүләри дирилдәҹәјинә даир вәдинә иманы әсла сарсылмады.\nДүшүн. Дуа, Закари кими, сәнә дә Аллаһын мәһәббәтиндә галмаға неҹә көмәк едә биләр?\nҺәлә көрпә икән бејнимә ган сызды, бу, бүтүн бәдәнимә, хүсусилә дә ајагларыма өз тәсирини ҝөстәрди.\nБу ҝүн јахын мәсафәләрә ролјаторла ҝедиб-ҝәлирәм, амма чох вахт әлил арабасы олмадан кечинә билмирәм. Тез-тез спазмаларым тутур, белә вахтларда јазмаг кими ади ишләри ҝөрә билмирәм.\nХәстәлијимин јаратдығы стрессдән савајы, мүалиҹәм дә ағыр ҝедир. Лап ушаглыгдан һәфтәдә бир нечә дәфә физиотерапијаја ҝедирәм. Илк бөјүк әмәлијјатымы беш јашымда кечирдим; бундан сонра даһа үч дәфә әмәлијјат олундум. Сон ики әмәлијјат хүсусилә ағыр иди, чүнки сағалана кими үч ај евдән узагда галмалы олдум.\nАилә үзвләрим мәнә бөјүк дајагдыр. Биз бир јердә дејиб-ҝүлүрүк, өзүмү пис һисс едәндә бунун, доғрудан да, көмәји дәјир. Анам да, баҹыларым да мәним гәшәнҝ ҝөрүнмәјимә көмәк едирләр, мән тәк ҹаныма буну баҹармаздым. Дикдабан ајаггабыда ҝәзә билмәдијимә ҝөрә һејифсиләнирәм. Амма бир дәфә буну еләмишәм: ушаглыгда әлими ајаггабыларын ичинә салыб ҝәзмишдим. Онда һамымыз чох ҝүлмүшдүк.\nМән јол вермирәм ки, фикрим-зикрим хәстәлијимдә олсун. Хариҹи дилләр өјрәнирәм. Инди сөрфинглә мәшғул ола вә сноуборд сүрә билмәсәм дә, ән азындан үзҝүчүлүјә ҝедирәм. Јеһованын Шаһиди кими, хидмәтә чыхмағы вә инсанлара иманым һагда данышмағы чох севирәм. Мәнә елә ҝәлир ки, мән данышанда инсанлар мәнә диггәтлә гулаг асырлар.\nВалидејнләрим ушаглыгдан мәнә вәзијјәтимин мүвәггәти олдуғуну өјрәдибләр. О вахтдан бәри мән шәхсән әмин олмушам ки, Јеһова һәгиги Аллаһдыр вә бүтүн әзаб-әзијјәтләрә, еләҹә дә мәним әзаб-әзијјәтләримә сон гојаҹаг. Бу, мәнә ирәли ҝетмәјә ҝүҹ верир (Вәһј 21:3, 4).\nДүшүн. Анаис кими, сән дә нә едә биләрсән ки, «фикрин-зикрин хәстәлијиндә олмасын»?\nМән ағыр аутоиммун хәстәликдән әзијјәт чәкирәм, бу хәстәлик үрәјимә, ағ ҹијәрләримә, ганыма тәсир едә биләр вә артыг бөјрәкләримә тәсир едиб.\nМәнә дәри вәрәми диагнозу гојуланда он јашым вар иди. Тез-тез ағрыјырам, һалсыз олурам, овгатым ҝаһ јахшы, ҝаһ пис олур. Өзүмү лазымсыз һисс етдијим анлар да олур.\n13 јашым оланда Јеһованын Шаһиди олан бир гадын гапымызы дөјдү. О, мәнә Јешаја 41:10 ајәсини охуду. Орада Јеһова Аллаһ дејир: «Горхма, чүнки Мән сәнинләјәм... Садиг сағ әлимлә сәнә дајаг олаҹағам». Мәһз һәмин андан мән Јеһованын Шаһидләри илә Мүгәддәс Китабы өјрәнмәјә башладым. Артыг сәккиз илдир ки, Аллаһа үрәкдән хидмәт едирәм вә хәстәлијимин һәјатыма һаким кәсилмәсинә имкан вермирәм. Һисс едирәм ки, мүсбәт әһвал-руһијјәми горујуб сахламағым үчүн Јеһова мәнә «инсан ҝүҹүндән үстүн олан» ҝүҹ верир (2 Коринфлиләрә 4:7).\nДүшүн. Јешаја 41:10 ајәси Жулианаја көмәк етдији кими, сәнә дә мүсбәт әһвал-руһијјәни горумаға неҹә көмәк едә биләр?


Q=0	C=0	SS=0	LS=0	PS=0	DC=0	LC=0	SD=0	BS=1	G0=16	G1=11	G2=6	DLID=az_RU	BODY=Nur-az.com - ӨЗҮНҮ СЫНДЫР ҜҮЗҜҮНҮ НИЈӘ СЫНДЫРМАГ?!\nӨЗҮНҮ СЫНДЫР ҜҮЗҜҮНҮ НИЈӘ СЫНДЫРМАГ?!\nМәҝәр өзүн дүнјаја алданмамысан ки, ону сәрзәниш едирсән?!\nБахмајараг ки, бир киши дүнјанын мадди ишләринә гәрг олмушду, амма ҹамааты алдатмаг үчүн аһ вә налә илә дүнјаја пис бахыр вә ону сәрзәниш едирди. (Мәсәлән дејирди: Еј намүнасиб рузиҝар, еј алчаг дүнја вә с.)\nİмам Әли (әлејһиссалам) онун өз ишләринин ҝүнаһыны дүнјанын бојнуна атдығыны ҝөрдүкдә бујурду:\n“Еј дүнјаја пис дејән киши вә ону алчаг һесаб едән адам! Бахмајараг ки, өзүн дүнјаја алданмысан вә онун биһудәликләринин дүшкүнү олмусан!\nМәҝәр өзүн дүнјаја алданмамысан ки, ону сәрзәниш едирсән?!” Сән ҝәрәк дүнјаны ҝүнаһкар биләсән јохса дүнјанын сәни ҝүнаһкар билмәјә һаггы вардыр?! Нәвахт дүнја сәнә ашиг олду? Нә вахт вә һарада сәни алдатды? Сәнинлә һансы наз вә гәмзәни етди? Олмаја сәни аталарынын чүрүмүш ҹәсәдләри илә алдатды? Јохса аналарынын гәбрин ичәрисиндә јатдығы јер сәни мәғрур етди? Нә гәдәр онларын дири галмалары үчүн әл-ајаға дүшдүн вә мүалиҹәјә үз тутдун ки, о зәһмәтләрин сәмәрәсиз галды вә сәнин ағлајыб сызламағын һеч бир фајда вермәди. Белә ки, онларын өлүмүнүн гаршысыны ала билмәдин вә дүнја исә елә һәмин мәнзә-рәләрлә өз ҝәләҹәјини мүҹәссәм етди вә гәтлиҝаһыны нишан верди...\nЛакин бил, һәмин дүнја сидг сәфа вә дүзлүк јеридир. Бу да елә бир адамлар үчүндүр ки, онунла дүзлүк, сәфа-сәмимијјәтлә давраныблар. Дүнја сағламлыг евидир о кәсләр үчүн ки, ону дәрк едәләр. Еләҹә дә еһтијаҹсызлыг евидир о адамлар үчүн ки, ондан дүзҝүн истифадә едәләр. Нәсиһәт јеридир онлар үчүн ки, нәсиһәт гәбул едән гәлбләри олмуш олсун.\nДүнја Аллаһын достларынын мәсҹиди, јарада-нын мәләкләринин намазгылан јери вә Аллаһын вәһјинин нүзул олдуғу јер. Еләҹә дә Аллаһ өвлијаларынын тиҹарәтҝаһыдыр. Онлар һәмин дүнјада Аллаһын рәһмәтини кәсб едәрәк вә беһишти газанырлар...\nБуна ҝөрә дә дүнја бир ҝүзҝүдүр ки, јахшы вә писи ҝөстәрир вә әҝәр инсан өзү пис оларса ҝүзҝүјә пис демәмәлидир ки, дејибләр: “Өзүнү сындыр ҝүзҝүнү сындырмаг нијә!?”


Q=8	C=6	SS=2	LS=0	PS=2	DC=4	LC=0	SD=0	BS=0	G0=40	G1=17	G2=3	DLID=az_RU	BODY=Көрпә Муса Јеһова Аллаһа иман едәрәк бөјүјүр | Ушаглар үчүн Мүгәддәс Китаб һекајәләри\nМуса Јеһоваја ибадәт етмәји сечир\nЈагубун аиләси Мисирдә исраиллиләр кими таныныр. Јагуб вә Јусиф өләндән сонра башга бир фирон һакимијјәтә ҝәлир. Бу фирон горхур ки, исраиллиләр мисирлиләрдән даһа ҝүҹлү олар. Она ҝөрә дә исраиллиләри гул едир. Фирон онлары мәҹбур едир ки, кәрпиҹ дүзәлтсинләр. Онлары ағыр ишләрдә ишләдиб, әзијјәт верир. Анҹаг исраиллиләр ҝүнү-ҝүндән төрәјиб чохалырлар. Фирон бу вәзијјәтдән нараһат олур. Она ҝөрә дә әмр едир ки, исраиллиләрин јени доғулан оғлан ушаглары өлдүрүлсүн. Тәсәввүр едирсән, исраиллиләр неҹә горхур?\nЈуһабид адлы исраилли гадынын ҝөзәл-ҝөјчәк оғлу олур. Јуһабид көрпәсини горумаг үчүн ону сәбәтә гојуб Нил чајына бурахыр. Көрпәнин баҹысы Мәрјәм јахынлыгдан чајын көрпәни һара апардығыны изләјир.\nФиронун гызы чајда чимәндә бу сәбәти тапыр. О, сәбәтин ичиндә ағлајан бир көрпә ҝөрүр. Гызын көрпәјә јазығы ҝәлир. Мәрјәм ондан сорушур: «Ушаға бахмаг үчүн дајә истәјирсиниз?» Фиронун гызы разылыг верән кими Мәрјәм анасы Јуһабиди онун јанына ҝәтирир. Фиронун гызы Јуһабидә дејир: «Бу көрпәјә дајәлик ет. Һаггыны өдәјәҹәјәм».\nКөрпә бөјүјәндә Јуһабид ону Фиронун гызына верир. Фиронун гызы ушағын адыны Муса гојур. О, Мусаны өз оғлу кими бөјүдүр. Муса шаһзадә кими бөјүјүр. О, истәдији һәр шејә саһиб олур. Анҹаг Муса һеч вахт Јеһованы унутмур. О билир ки, Јеһова мисирлиләрин јох, исраиллиләрин тәрәфиндәдир. Буна ҝөрә дә Јеһоваја ибадәт етмәји сечир.\n40 јашы оланда Муса өз халгына көмәк етмәк гәрарына ҝәлир. Бир ҝүн о, мисирлинин исраилли гулу дөјдүјүнү ҝөрәндә мисирлини дөјүб өлдүрүр. Муса ҹәсәди гумла өртәрәк ҝизләдир. Фирон бу мәсәләдән хәбәр тутанда Мусаны өлдүрмәк истәјир. Анҹаг Муса Мәдјән торпағына гачыр. Јеһова Аллаһ орада Мусаја дајаг олур.\n«Муса... иманы сајәсиндә фирон гызынын оғлу адланмагдан имтина етди... Аллаһын халгы илә бирликдә әзијјәтә гатлашмағы үстүн тутду» (Ибраниләрә 11:24, 25)\nСуаллар: Мисирдә исраиллиләрлә неҹә рәфтар едирләр? Муса нәјә ҝөрә Мисирдән гачыр?\nЈарадылыш 49:33; Чыхыш 1:1—14, 22; 2:1—15; Һәвариләрин ишләри 7:17—29; Ибраниләрә 11:23—27\nШәкилдәки адамлар кимләрдир? Ҹавабы өјрәнмәк үчүн «Чыхыш» китабынын 2-ҹи фәслини охујун.\nТопла вә өјрән. Мәрјәм\nМәрјәм һансы мусиги аләтиндә чалырды? Вәрәгәни јүклә вә суалын ҹавабыны өјрән.\nМусанын аилә үзвләри Јеһоваја сәдагәтлә хидмәт едирдиләр. Онларын бәзиләринин адларыны өјрәнин.


Q=1	C=1	SS=0	LS=0	PS=0	DC=0	LC=0	SD=0	BS=1	G0=67	G1=47	G2=18	DLID=az_RU	BODY=РәСУЛУЛЛАҺ (С) Вә ПәРәСТИШ - Аллаһын елчиси\nНАМАЗ Вә ҜЕҸә ОЈАГЛЫҒЫ\nРәСУЛУЛЛАҺ (С) Вә ЗӨҺД\nРәСУЛУЛЛАҺ (С) Вә ПәРәСТИШ\nИнсанын дахилиндә камиллик исте’дады ҝизләнмишдир. Амма бу исте’дадын чичәкләнмәсинин, ибадәт вә камиллик мәбдәсинә марағын сәбәбләри вар. Һәр бир инсанда бу фәзиләт тутуму вардыр. Бу тутум нә гәдәр бөјүк оларса, инсан даһа да јүксәкләрә уҹалар: «Һәр кәс иззәт, шәрәф истәсә, бүтүн иззәт вә шәрәф Аллаһа мәхсусдур» («Фатир» 10). Иззәт илаһи һүзурда сәҹдәјлә әлдә едилир.\nПејғәмбәр (с) мә’рифәтдә нүмунә олдуғу кими пәрәстишдә дә һамыдан үстүндүр. О, һаггы танымыш илк шәхсдир: «Мән Аллаһы танымыш, төвһиди тәсдиг етмиш илк шәхсәм. Мән Аллаһын дә’вәтини гәбул етмиш илк шәхсәм» («Бәһар» 16).\nНамаз Аллаһ гаршысында бәндәлијин камиллијидир. Пејғәмбәр намазы «ҝөзүмүн нурудур» дејә тә’рифләјиб. Гур’ан һәзрәти (с) ибади ҹәһәтдән камала јетирмәк үчүн белә бујурур: «Еј бүрүнмүш Пејғәмбәр, ҝеҹә аз бир һиссәси истисна олмагла галхыб намаз гыл! Ҝеҹәнин јарысына гәдәр, јахуд бир гәдәр ондан аз. Ја да бир гәдәр ондан чох һәм дә арамла, ағыр-ағыр Гур’ан оху! Һәгигәтән биз сәнә ағыр бир кәлам вәһј едәҹәјик» («Муззәммил» 1-5). Гур’ан кими бөјүк бир фејзә наил олмаг үчүн ҝеҹәни ојаг галмаг лазымдыр. Һамынын раһатҹа јатагда ујудуғу бир заман галх вә өз Аллаһынла даныш. Ҝеҹәни сакит гәлбиндә галх, Аллаһы чағыр, Гур’аны ҝөзәл оху, камиллик мәбдәсинә әл ач ки, руһун әзәмәтләнсин, ағыр мәс’улијјәтләри, бөјүк рисаләти гәбул едә биләсән.\n«Ҝеҹәнин бир вахты дуруб анҹаг сәнән хас олан әлавә намаз гыл. Ола билсин ки, Рәббин сәни бәјәнилмиш бир мәгама чатдырсын» («Исра» 79). Бәјәнилмиш мәгама чатмагда, јалныз һагга бағланмагда ҝеҹәни ојаг галмаг вә ҝеҹә намазы гылмаг чох фајдалыдыр. Һәзрәт Пејғәмбәр ҝеҹәни сүбһәдәк фасиләләрлә ибадәтә мәшғул оларды. Ола билмәзди ки, о, ҝеҹәни сүбһәдәк јатыб ҝеҹә намазы вахтында дурсун. О, азҹа истираһәтлә ибадәт едәр, јорулдуғу вахт гыса фасиләләр бурахарды.\n«Пејғәмбәр (с) иша намазы гылдыгдан сонра сују вә мисвакы јахында гојуб, үсүтүнү өртәрди. Азҹа јатыб ојанар, мисвак едиб, дәстәмаз алар, дөрд рәк’әт намаз гылыб, јатарды. Сонар јенә дә галхар, мисвак едәр, дәстәмаз алар, дөрд рәк’әт намаз гылар вә јенә дә јатарды. Сонра вәтр намазына дурарды» («Вәсаилүш-шиә» 3-ҹи ҹилд). Фәҹрин түлусунадәк дәфәләрлә ҝеҹә намазына дурар вә ојаг галарды. Узун сәҹдәләр вә тәсбиһләр јеринә јетирәрди. Ҝеҹәнин бир гисминдә Она сәҹдә ет вә ҝеҹә узуну да Ону тәгдис ет» («Инсан» 26).\nҺәзрәт (с) о гәдәр хүлусла, гәлбән намаз гыларды ки, һәр шеји унудар, диггәти јалныз Аллаһа јөнәләрди. Рәвајәт едилир ки, намаз заманы һәзрәт о гәдәр ибадәтә алудә оларды ки, санки о, кимсәни, кимсә дә ону танымырды. «намаза дајанаркән Аллаһ горхусундан рәнҝи гачарды». Һагг гаршысында о гәдәр әдәблә, тәвазө илә дајанарды ки, кәнара гојулмуш либас тәк һәрәкәтсиз оларды» (әрәби 4-ҹи ҹилд).\nМадди не’мәтләрдән истифадә ҹисмин һәрәкәти үчүндүр. Беләҹә, ибадәт дә руһу гүввәләндирир. Дин бу ики шеј арасында таразлыг јарадыр. Бәдәнә гуллугла мәшғул олан руһу јаддан чыхарыр вә гаршысыалынмаз зәрәрләр ҝәтирир. Ҹисми ифрат дәрәҹәдә јаддан чыхармаг да мәзәммәт олунуб. Бу диггәтсизлик рөһбанијјәтдир вә инсаны әсил мәгсәддән јајындырыр. Дүнја һәјатыны тәрк едиб, јалныз ибадәтә ујмуш Осман ибни Мәғ’ун һаггында һәзрәт Пејғәмбәр (с) бујурур: «Бизим үчүн рөһбанијјәт – тәркидүнјалыг јохдур (гәрарлашмајыб)». Османын бу һәрәкәти һәзрәтә (с) дејиләндә ону бу әмәлдән чәкиндирәрәк бујурду ки, мәним үммәтимин тәркидүнјалығы Аллаһ јолунда ҹиһаддыр. («Бәһар» 8).\nОруҹ организм гүввәләринин таразлашдырылмасы бахымындан руһун инкишафы үчүн бөјүк рола маликдир. Оруҹ еһтијаҹдан артыг гидалары тәнзимләјир, руһун диггәтини бәндәлик вә пәрәстишә јөнәлдир. Гүввәләрин таразлашмасы илә руһ пәрәстиши ҹанландырыр. Она ҝөрә дә сәмави дин буна лајигинҹә диггәт јетирир. Сәмави һөкумәтләрдә оруҹ әсас јерләрдән тутур вә руһун тәрбијәси, тәгваја доғру һәрәкәтинә шәраит јарадыр. Бу ишдә орта һәдд – ҹисмин гүввәләриндән истифадә етмәклә руһун пакланмасы Пејғәмбәр (с) јолудур. О, јејирди ки, гүввәли олсун вә ибадәт етсин. О, дири галмаг үчүн јејирди. О, јашамаг үчүн јејирди, јемәк үчүн јашамырды. Бу ики јанашмада фәрг чохдур. О, ики ҝүндән бир оруҹ тутурду (?). Шә’бан вә Рамазан ајларыны ардыҹыл оруҹ олурду.\nПејғәмбәр (с) малик олдуғу мәгама бахмајараг илаһи мәгам вә мәаддан чох еһтијад етмишдир. Гијамәт хәбәри чатанда сәсини галдырмыш, чөһрәси солмушдур. Санки горхулу бир дүшмәнин һүҹум хәбәри ҝәлмишдир. Хәбәр верилир ки, Аллаһ горхусундан о гәдәр ағлајырмыш ки, өзүндән ҝедирмиш. («Бәһар» 10-ҹу ҹилд). Илаһи горхудан о гәдәр ҝөз јашы ахыдырмыш ки, әтәји исланырмыш.\nО, мә’сум олсада өз мә’рифәти сәбәбиндән даим өзүнү борҹлу билирди вә горхурду. Аллаһа ән јахын инсан олса да е’тираф едәрәк дејирди: «Биз Сәнә мәгамына лаиг ибадәт етмәдик». Даим Аллаһа диггәти олараг бујурурду: «Худаја бизи бир ҝөз гырпымынҹа өз башына бурахма». («Бәһар» 14-ҹу ҹилд). Аллаһ өзү Пејғәмбәрин горхусу һаггында хәбәр верир: «Мән горхурам ки, ҝүнаһ едәрәмсә гијамәт ҝүнүн әзабына дүчар олум» («Нәһл» 50).\nДүнјаја бағлылыг инсан фәзиләти үчүн горхулудур. Бу тәләләрдән гуртармаг һәр кәсин иши дејил. Әввәла бу тәһлүкәләри јахшыҹа вә вахтында танымаг лазымдыр. Бундан әлавә нәфсә нәзарәт баҹарығы лазымдыр ки, тәһлүкәни таныдыгдан сонра онунла үз-үзә ҝәлә биләсән. Инсанын ики чөһрәси – мадди вә илаһи чөһрәси вардыр.\nМадди чөһрә дүнјапәрәстдир вә инсанын өтәри ләззәтләрлә алдадыр. Дүнја һәјаты вә дүнја малы тәкликдә фајдасыздыр. «Таһа» сурәсиндә белә бујурулур: «Кафирләрин бә’зи зүмәрләрини сынамаг үчүн онлара дүнја һәјатынын зинәти олараг вердијимиз мал-дөвләтә рәғбәт ҝөзү илә бахма! (ҝөзүнү дикмә)».\nО заманки вар-дөвләт, өвлад, миник, мәскән, аилә кими дүнјаја бағлылыг тәһлүкә олур инсаны чәкинмәјә чағырыблар: «Дүнјаја бағлылыг бүтүн хәтәр вә ҝүнаһларын мәншәсидир» («Бәһар» 51-ҹи ҹилд). О инсан нүмунә ола биләр ки, бу тәһлүкәләрдән гуртула билсин. Е’тибарсыз дүнјаја диггәт едилмәмәлидир. Чүнки дүнјаја бағлы инсан өз јерсиз истәкләри илә башгаларынын һүгугуну позур. Заһид вә дүнјаја рәғбәтсиз инсан бу тәһлүкәләрдән хилас ола биләр.


Q=11	C=9	SS=0	LS=1	PS=0	DC=0	LC=0	SD=0	BS=1	G0=34	G1=26	G2=23	DLID=az_RU	BODY=Унесенная ветром «независимость». Из книги мыслить немыслимое: Моя борьба за независимый Талышистан »\nЧымы азизон! Ымруж гәп бәжем бошмә чәмә гыләј незә һамсијә бумијә хәлғи, јәне ләзгијон һәхәдә.\nЛәзгијон – чәмә региони ән ғәдимә бумијә хәлғон гыләјнин. Әвон јолә ролышон быә чы Зағафғазијә ијән Кобәсони Ғафғази сијоси сохтемонәдә, региони иғтысоди, мәнәви ијән мәдәни овҹәдә. Чы ләзгијон дәдә-бобон Ғафғази шәрғәдә, Ғафғази Албанијә зәминонәдә жијә, һәм бә зывони, һәмән мәдәнијәти горәнә бәјәнды незә хәлғон быән. Сензәминә әсри иминә поәку жыгошә сәвононәдә раст оме бедә термин Ләзгистон де термин “Ләзгистони әмирон” иҹо.\nСензә-чордәминә әсрон јодәдә мандән де хәзәрон, ғыпчәғон ијән монғолон бәчәмә регион кардә һуррәҹон. Пеш татари-монғоли һуррәҹи чордә-һәждәминә әсрон дыләдә Ғафғаз чандә кәрә егыније чы тыркон јаанки ироныжон һакимијәти жијәдә. Һәждәминә әсрәдә чы Һоҹи Давуд Мушкурски јолјәти жијәдә ләзгијә хәлғон милли-озоди ҹанги рост бе нәтиҹәдә выртивыло кардә бин Надир шаһи сәрдорәти жијәдә ироныжә ләшғәрон, демијән фактик огәтә бе Ирони експансијә. Һәждәминә әсри мијонәдә ләзгизывонинә хәлғон жијә зәминонәдә бә мәјдон бешин сәбәсожә ханәтијон, озодә ҹәмјәтон. Бо һәждәминә әсри охој бәбе воте ки, һәмә феодалон сәрәсәјн ки, Русијә зумандә ијән етибојнә пеште боәвон, әве әвон дастпочә бин ки, ғојм быкән деәј ыштә мыносибәтон. И һәзо һәштса дыминә сорику тосә и һәзо һәштса чоминә сори вејнә ханәтијон, чә ҹумләонән ләзги ханәтијон ғәбулышон карде Русијә тәбәәти.\nССРИ выло бе бәпештә ләзгијон бәштә иродә вәјнә мандин дыглә ҹо-ҹо довләтон тәркибәдә. Чы һајми ијән кобәсони ләзгијон мијонәдә ношоне сахтә марз.\nҺалијәдә ләзгијә хәлғ иборәте тәғрибән јонзә гылә незә авлодә хәлғонку. Сывој ләзгијон, бәвон аидин һәмән ләзгизывонинә табасараныжон, рутулон, агулон, сахурон, удинон, крызон, будухон, арчинон, хынәлығон ијән хапутон. Ләзгијон ијән ләзгизывонинә хәлғон гырдәҹәл жиједән Деғыстони да гылә инзиботи рәјонәдә: Агуләдә, Ахтыјәдә, Дәрбәндәдә, Курахәдә, Мәһәррәмкәндәдә, Табасаранәдә, Хивә`дә, һәмчинин шәһрон Маһачғәләдә, Каспијскәдә, Дәрбәндәдә ијән ҹо выронәдә.\nЛәзгизывонинә хәлғон певыло быә зәминон умуми мәзә чы Деғыстони зәминон сивы чо фаизи тәшкил кардедә.\nОзорбојҹони республикәдә ләзгијон жиједән әсосән рәјон Еусарәдә, Ғубадә, Хачмазәдә, Шамахијәдә, Исмајиллијәдә, Гојчајәдә, Ғәбәләдә, Закаталәдә, Балакәнәдә ијән Боку ијән Сумгәјитәдә.\nЛәзгијон вејни мәнсубин бә ислами сыннијә тәриғәти Шафеи мәзһәби, кали гылонән бә Һәнәфи мәзһәби. Әлејдә вырә гәтедән Докузпарин рәјони ди Мискинҹи сәбәсоон, әвон Ҹәфәри шиән.\nЛәзгијон әнәнәви машон ымонин: каштевонәти – әовн пероснедән ҹәв, гандым, арзын, мәкә, бырз, донинә тахылон), панијонәдә молдоәти ијән бандонәдә молдоәти, огәтедән әсосән пәс, һәмчинин быз, мол-мәлә. Чәвон зымыстонә обон әсосән бедән Кобәсони Озорбојҹонәдә.\nЛәзгијон дыләдә веј певыло быә сәнәт холчәвонәтије. Ләзгијә холчон мәшһурин Ләзгистони марзон бә тонәдә.\nМаһне фолклорәдә мәркәзи вырә гәтедә лирикә рахси маһнејон, чәвон һестышоне дәвәшә инструментал пәрдисон. Хәлғи нәҹимәсәнәтијән ыштә әксыш пәјдо кардә рахсонәдә, чә ҹумләо Ғафғази хәлғон дыләдә певыло быә мәшһур “Ләзгинкәдә”.\nЧы ләзги фолклори мәшһурә абидә ғәһрәмонә дастон “Шарвили”је. Әв бәмә рәсә нәсри ијән нәзми вәслонәдә. Нонзәминә әсрәдә чы ләзги әдәбијоти классик Јетим Емин быә. Чә вахти номдорә нымојәндон дыләдә һәмчинин ҹо бәбе карде Мәло Нури, Хпеҹ Ғырбони, Сејфулла Курахски, Һоҹи Ахтынски ијән ҹо кәсон. Вистминә әсри сыфтәдә бинош кардә бәштә офәјемони шаир-ашығ Сулејман Сталски. Горки вотедәбе бәј “Вистминә әсри Һомер”. Әј дештә офәјемони ростыш кардә фолклор бә әдәбијоти фајә, гәнҹиныш кардә әв де жимони ғабилјәтинә әнәнәви формон.\nЛәзги зывон аиде бә Кобәсони Ғафғази зывонә хыјзонә Нахи-Деғыстони групи Ләзги нимәгрупи. Әв ҹо бедә бә сеглә шивә: Кури, Самур ијән Ғубә. И һәзо нәвса пенҹминә сори Чари һукмәт һәвур-һәвурыш карде ки, бысохты ләзгијон нывыштәј чы барон Услари тәртиб кардә системи базә кутисә. Бы чарчивәдә чап кардә бе “Ғыронәдә номышон гәтә быә һәшт гылә пејғәмбәри тарых”, и һәзо јонзәминә соријән чапо беше “Кури әлифбо”. Әмма беовандәти гәтышоне ым ҹәһдон. И һәзо нәвса висты һәштминә сори әвон ғәбул кардышоне Латыни әлифбо, әмма и һәзо сивы һәштминә сори ғәбул бе Кирили әлифбо, әјән һежо око дојдән тосә есә.\nВеј чәтине чы ләзгијон һәғиғи ашмарди тәјин карде. Мымкуне ки, әвон и милјон нимисә вејин. Ләзгијон ән јолә кобәсони Ғафғази хәлғон гыләјнин, чәвон сәбәсо быә зәминон поә бин бә ды вырә ССРИ выло бе бәпештә һәм зәмини мәноәдә, һәмән чәвон ашмарди нохтеји-нәзәро. Интаси вахт ше-ше ләзгијон ашмард хәјли ве бе Русијәдә, чә ҹумләо Деғыстонәдә.\nЧыми ән јолә сәбәб һамсијә Озорбојҹоно бә Деғыстон куч кардә ләзгијонин. Озорбојҹонәдә жимони фајә сару бе, бә мәхлоғи сосиал дастәки саһәдә гырд беетиноәти, бә ләзгијон, һәмән чы зәмини ҹо бынәјнә хәлғон бурократә ассимилјасијә вардә бекардә шовинистә довләти сијосәти нәтиҹәдә чәвон песохтә “озорбојҹоныж” нывыште, чы мәмурон сәрбәсәр певыло быә коррупсијә ијән ҹо проблемон һыҹубәто ләзгијон мәҹбур мандедән куч быкән Озорбојҹоно, иминә нубәдә, бә Деғыстон.\nСывој Деғыстони ијән Озорбојҹони республикә, ләзгијон һәмчинин жиједән Ғазәхстонәдә, Узбәкистонәдә, Ғырғызстонәдә, Тыркмәнистонәдә ијән чы навконә ССРИ кали ҹо республиконәдә.\nЫмһа, чымы азизон, чымы зынәјку, хәјли мәлумотым дој бәшмә чәмә һамсијә бынәјнә хәлғ ләзгијон һәхәдә. Сәломәт бымандән! Хыдо комәгон быбу!


Q=12	C=10	SS=5	LS=0	PS=2	DC=0	LC=0	SD=0	BS=1	G0=29	G1=19	G2=11	DLID=az_RU	BODY=Аллаһ исраилллиләри көләликдән азад едир | Мүгәддәс Китабын чатдырдығы хәбәр\nЈеһова Мисирә бәлалар ҝөндәрир вә Муса исраиллиләри орадан чыхарыр. Аллаһ Муса васитәсилә Исраилә Ганун верир\nИСРАИЛЛИЛӘР узун илләр әрзиндә Мисирдә фираван јашајыб артдылар. Лакин һакимијјәтә јени фирон ҝәлди. Бу һөкмдар Јусифи танымырды. Ганичән һөкмдар исраиллиләрин артмасындан горхараг онлары гула чевирди вә әмр етди ки, јени доғулан бүтүн оғлан ушагларыны Нил чајына атсынлар. Лакин ҹәсур бир ана көрпәсинин сағ галмасы үчүн ону сәбәтә гојуб гамышларын арасында ҝизләтди. Фиронун гызы ушағы тапды вә адыны Муса гојуб, ону Мисир падшаһынын аиләсиндә бөјүтдү.\n40 јашы оланда Муса исраилли гулу мисирли нәзарәтчидән мүдафиә етмәклә өзүнү бәлаја салды. Муса узаг дијара гачыб орада сүрҝүндә јашады. 80 јашына чатанда Јеһова ону Мисирә, фиронун һүзуруна ҝөндәрди ки, ондан халгы азад етмәји тәләб етсин.\nФирон гәти шәкилдә буну рәдд етди. Буна ҝөрә дә Аллаһ Мисирә он бәла ҝөндәрди. Һәр дәфә Муса фиронун өнүнә ҝәлиб, она нөвбәти бәладан гачынмаг үчүн имкан јарадырды, фирон исә Мусанын вә онун Аллаһы Јеһованын тәләбини гәбул етмирди. Сонда, онунҹу бәла өлкәдәки илк доғулан бүтүн ушагларын үзәринә өлүм ҝәтирди, анҹаг өлүм мәләји Јеһоваја табе олуб гапыларынын чәрчивәсинә гурбан ҝәтирилмиш гузунун ганыны чәкән аиләләрдән јан кечди. Бундан сонра исраиллиләр һәр ил Пасха бајрамыны кечирмәклә бу ҹүр мөҹүзәви шәкилдә хилас олмаларыны гејд едирдиләр.\nИлк оғлуну итирән фирон Мусаја вә бүтүн исраиллиләрә Мисири тәрк етмәји әмр етди. Бүтүн халг јығышыб дәрһал Мисирдән чыхды. Анҹаг фирон фикрини дәјишди. О, бөјүк орду вә дөјүш арабалары илә онлары тәгиб етмәјә башлады. Исраиллиләр Гырмызы дәнизин саһилиндә санки тәләјә дүшмүшдүләр. Јеһова Гырмызы дәнизи аралады, исраиллиләр дәнизин гуру һиссәси илә, сулардан јаранмыш диварларын арасындан кечдиләр! Мисирлиләр онларын архасынҹа гачанда Аллаһ сулары јеринә гајтарыб фиронла ордусуну батырды.\nБир мүддәт сонра исраиллиләр Сина дағынын јанында дүшәрҝә саланда Јеһова онларла әһд бағлады. Мусадан васитәчи кими истифадә едәрәк Аллаһ Исраил халгына, демәк олар ки, һәјатын бүтүн саһәләриндә рәһбәрлик вә мүдафиә тәгдим едән Ганун верди. Исраиллиләр Аллаһын рәһбәрлијини сәдагәтлә гәбул етдикләри тәгдирдә, Јеһова онларла олаҹаг вә бу халг васитәсилә башгаларына хејир-дуа верәҹәкди.\nЛакин исраиллиләрин әксәријјәти имансызлыг ҝөстәрмәклә Ону кәдәрләндирдиләр. Буна ҝөрә дә Јеһова һәмин нәсли 40 ил сәһрада долашдырды. Даһа сонра Муса салеһ инсан олан Јушәни өз хәләфи тәјин етди. Нәһајәт, исраиллиләр Аллаһын Ибраһимә вәд етдији дијара дахил олмаға һазыр идиләр.\n«Чыхыш»; «Лавилиләр»; «Сајлар»; «Ганунун тәкрары» китабларына; Зәбур 136:10—15 вә Һәвариләрин ишләри 7:17—36 ајәләринә әсасланыб.\nНеҹә олду ки, Аллаһ Мусадан Исраили хилас етмәк үчүн истифадә етди?\nНә үчүн исраиллиләр Пасха бајрамыны гејд едирдиләр?\nЈеһова исраиллиләри Мисир көләлијиндән неҹә азад етди?\nӘН БӨЈҮК ӘМР\nЧыхыш 20:1—17 ајәләриндә јазылмыш Он әмр Муса васитәсилә верилән тәхминән 600 ганундан ән танынмышыдыр. Анҹаг Иса Мәсиһдән Аллаһын әмрләриндән һансынын ән бөјүк олдуғуну сорушанда о, јалныз бу әмри вурғулады: «Аллаһын Јеһованы бүтүн гәлбинлә, бүтүн варлығынла, бүтүн ағлынла вә вар ҝүҹүнлә сев» (Марк 12:28—30; Ганунун тәкрары 6:5).


Q=13	C=10	SS=2	LS=2	PS=2	DC=0	LC=0	SD=0	BS=1	G0=27	G1=22	G2=14	DLID=az_RU	BODY=Спиртли ички илә бағлы нәләри билмәлијәм? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Соломон Адалары пиҹини Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар газах гырғыз еве ермәни естон зулу иврит илок инҝилис исланд испан италјан каталан кинјаруанда кирунди кореја коса лингала малагаси малај малајалам маҹар нзема пангасинан полјак португал румын рус себуан сепеди серб серб (латын) сингал словак словен суаһили таи татар телугу түрк урһобо фин франсыз хорват чех шона јапон јоруба јунан ҝүрҹү Һаити креолу һауса һилигајнон һинд әрәб\nМүгәддәс Китабда ганун јол вердији һалда таразлы шәкилдә спиртли ички ичмәк гадаған олунмур. Лакин сәрхошлуг гадаған олунур (Зәбур 104:15; 1 Коринфлиләрә 6:10).\nЈашадығын өлкәнин гануну вә ја валидејнләрин спиртли ички ичмәјә иҹазә вермәдији һалда кимсә сәнә спиртли ички тәклиф едирсә, нә етмәлисән?\nИчкили һалда башына нә ҝәләҹәјини дүшүн\nҺәмјашыдларындан бәзиләри дүшүнә биләрләр ки, хош вахт кечирмәк үчүн ички ичмәк лазымдыр. Бәс ичәндән сонра нә олаҹаг?\nҺүгуги проблем. Јашадығын өлкәдә ганун спиртли ички ичмәјә иҹазә вермир, анҹаг сән ичирсәнсә, онда сәни ҹәримәләјә, ҹинајәткар һесаб едә биләрләр. Һәмчинин сүрүҹүлүк вәсигән әлиндән алына вә сәнә иҹбари иш кәсилә биләр, һәтта һәбс дә едилә биләрсән (Ромалылара 13:3).\nАдына ләкәләјәрсән. Ичкили адам өзүндә олмур. О, сонрадан пешман олаҹағы сөзләр дејә вә ја һәрәкәтләр едә биләр (Мәсәлләр 23:31—33). Сонра сәнин бу һәрәкәтләрин вә сөзләрин сосиал медиа васитәсилә јајылар вә адын ләкәләнә биләр.\nӨзүнә һаким ола билмәзсән. Ичкинин тәсири алтында сән асанлыгла физики вә ҹинси һүҹума мәруз гала биләрсән. Белә вәзијјәтдә башгаларынын тәсиринә гаршы һәссас олар, даһа чох риск едәр вә ганунсуз даврана биләрсән.\nАлудә оларсан. Бәзи тәдгигатлар ҝөстәрир ки, јенијетмәлик чағындан ичмәјә башлајан инсанлар бөјүдүкҹә онун алудәчиси олур. Дарыханда, јахуд стрессдән, тәкликдән азад олмаг үчүн ичәндә инсан буна вәрдиш едир вә бу вәрдишдән азад олмаг онун үчүн чох чәтин олур.\nҺәјатыны итирәрсән. Сон илләр Бирләшмиш Штатларда һәр 52 дәгигәдә бир нәфәр сәрхош вәзијјәтдә машын сүрдүјү үчүн гәзаја дүшүр. Һәр беш илдән бир 21 јашлы 1500 нәфәр сәрхош һалда машын вә ја мотосиклет сүрдүјү үчүн гәзаја дүшүр. Һәтта сән сәрхош олмасан белә, јанында сәрхош бири варса, бу да бөјүк рискдир.\nӘҝәр габагҹадан гәдәриндә ичмәјә гәрар версән, спиртли ички ичмәјин тәһлүкәсиндән вә нәтиҹәләриндән гачмыш олаҹагсан.\nМүгәддәс Китаб принсипи: «Узагҝөрән бәланы дујуб ҝизләнәр» (Мәсәлләр 22:3). Спиртли ички ичиб сүкан архасына отурмаг вә ја диггәт тәләб едән нә иләсә мәшғул олмаг һеч дә јахшы фикир дејил.\nГәрар вер. Ганунла мүәјјән едилмиш јаш һәддинә чатмаздан габаг вә мүнасиб олмајан јердә ички ичмәк истәсәм дә буну етмәјәҹәм.\nМүгәддәс Китаб принсипи: «Кимә гул кими табе олурсунузса, онун гулу олурсунуз» (Ромалылара 6:16). Јашыдларын ичир дејә сән дә ичирсәнсә, онларын сәни идарә етмәсинә јол верирсән. Әҝәр дарыханда вә ја стрессдән азад олмаг истәјәндә ичирсәнсә, проблемләрини бу јолла һәлл едә билмәзсән.\nГәрар вер. Һеч вахт јол вермәјәҹәјәм ки, јашыдларым спиртли ички ичмәк үчүн мәнә тәзјиг ҝөстәрсин.\nМүгәддәс Китаб принсипи: «Шәраб дүшкүнләринә... гошулма» (Мәсәлләр 23:20). Пис достлар сәнин гәтијјәтини сындыра биләр. Сәрхошлуг едәнләрлә достлуг етмәклә өзүнү рискә атмыш олурсан.\nГәрар вер. Сәрхошлуг едәнләрлә достлуг етмәјәҹәјәм.\n«Мәктәбдә охујанда ушаглар һәмишә мәни ички ичмәјә тәһрик едирдиләр. Мән тез-тез өзүмә 1 Коринфлиләрә 15:33 ајәсиндәки “пис достлар јахшы әхлагы позур” сөзләрини хатырладырдым» (Ҹордан).\n«Мәнә тәзјиг ҝөстәрән инсанлардан вә вәзијјәтләрдән гачырам. Шүкүр ки, достларым спиртли ичкијә таразлы јанашан инсанлардыр» (Ҹенна).\nМүгәддәс Китабда спиртли ички һагда нә дејилир? Ички ичмәк ҝүнаһдыр?\nАллаһын Кәламында шәрабын вә диҝәр спиртли ичкиләрин мүсбәт тәрәфләри вурғуланыр.


Q=1	C=0	SS=0	LS=0	PS=0	DC=0	LC=0	SD=0	BS=1	G0=99	G1=83	G2=45	DLID=az_RU	BODY=Јеһованын чобанларына итаәт един | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Бразилија жест дили Вјетнам Гренландија Данимарка Индонезија Исвеч Камбоҹа Колумбија жест дили Литва Малта Мексика жест дили Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара болгар варај венда волајта га газах гуарани гырғыз дхолуо еве ермәни естон ефик зулу ибо иврит илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кирунди кореја коса куангали куанјама латыш малагаси малај маҹар ндебеле ндонга нзема оромо пангасинан полјак португал румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи татар тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\n«Сизә рәһбәрлик едәнләрә итаәт един вә табе олун, ахы онлар... ҝеҹә-ҝүндүз сизин рифаһынызы дүшүнүрләр» (ИБР. 13:17).\nЈығынҹаг ағсаггаллары Аллаһын сүрүсүнү неҹә отарыр?\nСүрү нә үчүн чобанлара гулаг асмалыдыр?\nНәјә ҝөрә чобанларын гејри-камиллији онларын Мүгәддәс Китаба әсасланан мәсләһәтләрини рәдд етмәјимиз үчүн сәбәб дејил?\n1, 2. Јеһованын Өзүнү чобанла мүгајисә етмәси нә үчүн әһәмијјәт кәсб едир?\nЈЕҺОВА Өзүнү чобанла мүгајисә едир (Јез. 34:11—14). Бу, бөјүк әһәмијјәт кәсб едир, чүнки бизә Јеһованын неҹә Аллаһ олдуғуну анламаға көмәк едир. Адәтән, гајғыкеш чобан там мәсулијјәтлә чалышыр ки, сүрүсүнүн тәһлүкәсизлијини тәмин етсин. О, өз сүрүсүнү отарыр вә сулар кәнарында ҝәздирир (Мәз. 23:1, 2); ҝеҹә-ҝүндүз онларын кешијини чәкир (Лука 2:8); онлары јыртыҹы һејванлардан горујур (1 Шам. 17:34, 35); гузуларынын гејдинә галыр (Јешаја 40:11); итәни ахтарыр вә јаралы оланын гајғысына галыр (Јез. 34:16).\n2 Гәдимдә Јеһованын халгы, әсас етибарилә, чобанлыгла вә әкин-бичинлә мәшғул олдугларындан онлар Јеһова Аллаһын Өзүнү нәјә ҝөрә гајғыкеш чобана бәнзәтдијини дәрһал баша дүшүрдүләр. Онлар билирдиләр ки, гојун-гузунун артыб чохалмасы үчүн сүрүјә гајғы вә диггәт ҝөстәрмәк лазымдыр. Руһани мәнада инсанларла да вәзијјәт беләдир (Марк 6:34). Јахшы руһани гајғы вә рәһбәрлик олмајанда халг әзијјәт чәкир. «Чобаны олмајан сүрү» сәпәләндији кими, онлар зәрәр чәкир вә јолуну азыр (1 Пад. 22:17). Лакин Јеһова севә-севә Өз халгынын еһтијаҹларыны өдәјир.\n3 Мүасир дөврдә дә Јеһова, бир чобан кими, Өз сүрүсүнүн, јәни халгынын гајғысына галыр. Ҝәлин ҝөрәк О, бу ҝүн Өз сүрүсүнә неҹә рәһбәрлик едир вә гајғы ҝөстәрир. Биз һәмчинин Јеһованын ҝөстәрдији мәһәббәтә сүрүнүн неҹә һај вермәли олдуғуну арашдыраҹағыг.\nХЕЈИРХАҺ ЧОБАН ЧОБАНЛАР ТӘЈИН ЕДИР\n4. Иса Јеһованын сүрүсүнүн гејдинә неҹә галыр?\n4 Јеһова Исаны мәсиһчи јығынҹағынын Башы тәјин едиб (Ефес. 1:22, 23). «Хејирхаһ чобан» олан Иса Атасынын марагларыны, нијјәтләрини вә кејфијјәтләрини әкс етдирир. Иса өз «гојунлары уғрунда ҹаныны белә [әсирҝәмәди]» (Јәһ. 10:11, 15). Мәсиһин фидјә гурбанлығы бүтүн бәшәријјәт үчүн әсил хејир-дуадыр (Мат. 20:28). Бу сәбәбдән, Јеһова истәјир ки, «она [Исаја] иман едәнләрин һеч бири мәһв олмасын, һамысы әбәди јашасын» (Јәһ. 3:16).\n5, 6. а) Сүрүсүнүн гејдинә галмаг үчүн Иса кимләри тәјин едиб вә бундан фајда әлдә етмәк үчүн биздән нә тәләб олунур? б) Јығынҹаг ағсаггалларына итаәт етмәк үчүн ән башлыҹа сәбәб һансыдыр?\n5 Сүрү Хејирхаһ Чобан олан Иса Мәсиһә неҹә һај верир? Иса демишди: «Мәним гојунларым сәсимә гулаг асырлар, мән онлары таныјырам вә онлар мәним ардымҹа ҝәлирләр» (Јәһ. 10:27). Хејирхаһ Чобанын сәсинә гулаг асмаг һәр шејдә онун ҝөстәришләринә әмәл етмәк демәкдир. Бу, өзүнә онун тәјин етдији руһани чобанларла әмәкдашлыг етмәји дахил едир. Иса демишди ки, һәвариләри вә шаҝирдләри онун башладығы иши давам етдирәҹәкләр. Онлар Исанын гузуларыны өјрәтмәли вә бәсләмәли идиләр (Мат. 28:20; Јәһја 21:15—17 ајәләрини оху). Иса билирди ки, хош хәбәр јајылдыгҹа вә шаҝирдләрин сајы артдыгҹа мәсиһчи јығынҹагларында јеткин чобанлара еһтијаҹ јаранаҹаг (Ефес. 4:11, 12).\n6 Биринҹи әсрдә Ефесдәки јығынҹағын нәзарәтчиләринә мүраҹиәт едәркән һәвари Павел вурғуламышды ки, мүгәддәс руһ онлары «Аллаһын... јығынҹағыны [отармаг]» үчүн тәјин едиб (Һәв. иш. 20:28). Бу, индики мәсиһчи нәзарәтчиләрә дә аиддир, чүнки онлар да мүгәддәс руһун тәсири алтында јазылмыш Мүгәддәс Јазыларын тәләбләринә әсасән тәјин олунурлар. Демәли, мәсиһчи нәзарәтчиләрә итаәт етмәклә биз ики ән бөјүк Чобана, Јеһоваја вә Исаја һөрмәт етдијимизи ҝөстәрмиш олуруг (Лука 10:16). Шүбһәсиз, бу, бизи ағсаггаллара табе олмаға тәшвиг едән ән башлыҹа сәбәб олмалыдыр. Амма белә давранмаға әсас верән диҝәр сәбәбләримиз дә вар.\n7. Ағсаггаллар сизә Јеһова илә сых мүнасибәтләри горумагда неҹә көмәк едирләр?\n7 Ағсаггаллар һәмиманлыларыны руһландыраркән вә мәсләһәт верәркән ја бирбаша Мүгәддәс Китаба, ја да орадакы принсипләрә әсасланырлар. Онларын рәһбәрлик верәркән мәгсәдләри баҹы-гардашлара неҹә јашамалы олдугларыны диктә етмәк дејил (2 Кор. 1:24). Әксинә, онларын Мүгәддәс Јазылара әсасән вердији рәһбәрлик һәмиманлыларына дүзҝүн гәрарлар вермәјә, јығынҹагда сүлһү вә бирлији горумаға көмәк едир (1 Кор. 14:33, 40). Ағсаггалларын јығынҹаг үзвләринин һәр биринин рифаһыны дүшүнмәси сүрүнүн Јеһова илә сых мүнасибәтләрини горумасына көмәк етмәк истәдикләрини ҝөстәрир. Буна ҝөрә дә онлар баҹынын вә ја гардашын «сәһв бир иш» ҝөрмәк үзрә олдуғуну вә ја артыг ҝөрдүјүнү биләндә дәрһал көмәјә чатырлар (Галат. 6:1, 2; Јәһуда 22). Мәҝәр «рәһбәрлик едәнләрә итаәт [етмәк]» үчүн бунлар әсаслы сәбәбләр дејилми? (Ибраниләрә 13:17 ајәсини оху.)\n8. Ағсаггаллар Аллаһын сүрүсүнү неҹә мүдафиә едирләр?\n8 Руһани чобан олан һәвари Павел Колосдакы гардашлара јазмышды: «Диггәтли олун ки, һеч кәс сизи бу дүнјанын принсипләринә, инсан еһкамларына әсасланан фәлсәфә илә, пуч вә јанлыш фикирләр васитәсилә овламасын. Бунлар Мәсиһдән дејил» (Колос. 2:8). Бу хәбәрдарлыг бизә ағсаггалларын Мүгәддәс Јазылара әсасланараг вердији мәсләһәтләрә диггәт јетирмәјин диҝәр ваҹиб сәбәбини ҝөстәрир. Онлар баҹы-гардашлары иманларыны сарсыдаҹаг кәсләрдән горумагла сүрүнү мүдафиә едирләр. Һәвари Петер «зәифләри јолдан [чыхармаға]» чалышан «сахта пејғәмбәрләр»дән вә «сахта мүәллимләр»дән чәкинмәјә чағырырды (2 Пет. 2:1, 14). Бу ҝүн дә ағсаггаллар зәрурәт јаранан кими бу ҹүр хәбәрдарлыглар етмәлидирләр. Бу јеткин мәсиһчи кишиләрин һәјат тәҹрүбәләри вар. Бундан әлавә, онлар тәјин олунмамышдан габаг Мүгәддәс Јазылары јахшы баша дүшдүкләрини вә сағлам тәлим вермәкдә сәриштәли олдугларыны ҝөстәрирләр (1 Тим. 3:2; Тит. 1:9). Онлар јеткин, таразлы олмалары вә Мүгәддәс Китабын вердији һикмәтә јијәләнмәләри сајәсиндә сүрүнү мәһарәтлә идарә едә билирләр.\nХЕЈИРХАҺ ЧОБАН СҮРҮСҮНҮ БӘСЛӘЈИР ВӘ ГОРУЈУР\n9. Бу ҝүн Иса мәсиһчи јығынҹагларыны һансы үсулла идарә едир вә бәсләјир?\n9 Јеһова Өз тәшкилаты васитәсилә бүтүн дүнјадакы баҹы-гардашлар үчүн бол-бол руһани гида тәгдим едир. Әдәбијјатларымыз васитәсилә Мүгәддәс Јазылара әсасланан чохлу мәсләһәтләр алырыг. Бундан әлавә, һәрдән тәшкилат бирбаша јығынҹаг ағсаггалларына ја мәктублар, ја да сәјјар нәзарәтчиләрин ҝөстәришләри васитәсилә рәһбәрлик тәгдим едир. Бу үсулларла сүрүјә ајдын рәһбәрлик верилир.\n10. Сүрүдән узаглашанларла бағлы руһани чобанларын үзәринә һансы мәсулијјәт дүшүр?\n10 Нәзарәтчиләр јығынҹаг үзвләрини, хүсусилә дә өзләринә зәрәр вурмуш, јахуд руһани ҹәһәтдән хәстәләнмиш кәсләри горумаг, сағалтмаг вә гајғыларына галмаг мәсулијјәти дашыјырлар. (Јагуб 5:14, 15 ајәләрини оху.) Бу инсанлардан бәзиләри сүрүдән узаглаша вә мәсиһчи фәалијјәтини дајандыра биләр. Бу заман гајғыкеш ағсаггал әлиндән ҝәләни едәрәк сүрүнүн итмиш һәр бир үзвүнү тапыб ону јенидән ағыла, јәни јығынҹаға гајытмаға тәшвиг етмәјәҹәк? Әлбәттә, едәҹәк! Иса изаһ едир: «Мәним сәмави Атам бу кичикләрдән бирҹәсинин белә мәһв олмасыны истәмир» (Мат. 18:12—14).\nАҒСАГГАЛЛАРЫН СӘҺВЛӘРИНӘ НЕҸӘ ЈАНАШМАЛЫЈЫГ?\n11. Нә үчүн бәзиләринә ағсаггалларын рәһбәрлијинә табе олмаг чәтин ҝәлә биләр?\n11 Јеһова да, Иса да камил Чобандыр. Онларын јығынҹагларын гајғысына галмаг үчүн етибар етдикләри чобанлар исә белә дејил. Бу факт киминсә ағсаггалын рәһбәрлијинә табе олмасыны чәтинләшдирә биләр. Бу ҹүр инсанлар дүшүнә биләрләр: «Онлар да, бизим кими, гејри-камил инсанлардыр. Биз нә үчүн онларын мәсләһәтинә гулаг асмалыјыг?» Дүздүр, ағсаггаллар гејри-камилдирләр. Лакин онларын сәһвләринә вә зәифликләринә дүзҝүн јанашмалыјыг.\n12, 13. а) Јеһованын сәлаһијјәт вердији кәсләр барәдә нә дејә биләрик? б) Нә үчүн сәлаһијјәтли шәхсләрин сәһвләри Мүгәддәс Китабда јазылыб?\n12 Јеһованын кечмишдә Өз халгыны идарә етмәк үчүн истифадә етдији шәхсләрин сәһвләри Мүгәддәс Јазыларда ачыгҹа ҝөстәрилиб. Мәсәлән, Давуд Исраилин падшаһы вә рәһбәри кими мәсһ едилмишди. Амма о, һиссләрини ҹиловлаја билмәјиб зинакар вә гатил олду (2 Шам. 12:7—9). Һәмчинин ҝөтүрәк һәвари Петери. Биринҹи әсрдә мәсиһчи јығынҹағында она бөјүк мәсулијјәтләр етибар едилсә дә, о, ҹидди сәһвләрә јол вермишди (Мат. 16:18, 19; Јәһ. 13:38; 18:27; Галат. 2:11—14). Исаны чыхмаг шәрти илә, Адәм вә Һәввадан сонра һеч бир инсан камил олмајыб.\n13 Бәс Јеһова сәлаһијјәт вердији инсанларын сәһвләрини Мүгәддәс Китабда нә үчүн јаздырыб? Сәбәбләрдән бири одур ки, бунунла Аллаһ Өз халгыны идарә етмәк үчүн гејри-камил инсанлардан истифадә едә биләҹәјини ҝөстәрир. Әслиндә, Аллаһ һәмишә белә едиб. Беләликлә, биз бу ҝүн рәһбәрлик етмәк үчүн тәјин олунан кәсләрин гејри-камиллијини онлара гаршы дејинмәк вә ја онларын рәһбәрлијини рәдд етмәк үчүн әлимиздә бајраг кими тутмамалыјыг. Јеһова биздән бу гардашлара һөрмәт вә итаәт етмәји ҝөзләјир. (Чыхыш 16:2, 8 ајәләрини оху.)\n14, 15. Јеһова кечмишдә Өз халгы илә неҹә әлагә јарадырды вә биз бундан нә өјрәнирик?\n14 Бу ҝүн үзәримиздә рәһбәрлик едән кәсләрә итаәт етмәк ваҹибдир. Кечмишдә халгы чәтин вәзијјәтләрлә үзләшәркән Јеһованын онларла неҹә әлагә јаратдығы үзәриндә дүшүнүн. Исраил халгы гәдим Мисирдән чыханда Аллаһ ҝөстәришләрини Муса вә Һарун васитәсилә вермишди. Онунҹу бәладан сағ чыхмаг үчүн исраиллиләр хүсуси јемәк һазырламагла вә кәсилмиш гузунун ганындан ҝөтүрүб евин гапысынын һәр ики јан тахтасына вә үст дирәјинә сүртмәклә бағлы ҝөстәришләрә итаәт етмәли идиләр. Бу ҝөстәриши Аллаһ онлара ҝөјләрдән сәсләнәрәк демәмишди. Онлар буну Мусадан дәгиг ҝөстәришләр алмыш Исраил ағсаггалларындан ешитмишдиләр (Чых. 12:1—7, 21—23, 29). Һәмин шәраитдә Муса вә ағсаггаллар Јеһованын Өз халгы үчүн вердији ҝөстәришләри чатдыран елчиләр кими һәрәкәт едирдиләр. Бу ҝүн мәсиһчи ағсаггаллар да ејни иши ҝөрүрләр.\n15 Ола билсин, сиз Јеһованын хиласедиҹи ҝөстәришләри инсан вә мәләк васитәсилә вердијинә даир чохлу Мүгәддәс Китаб һадисәләрини хатырлајырсыныз. Бу һадисәләрин һәр бириндә Аллаһ кимәсә сәлаһијјәт вермәји мүнасиб билиб. Белә ки, елчиләр Онун адындан данышараг халга тәһлүкәдән гачмаг үчүн нә етмәли олдугларыны демишләр. Сизҹә, Јеһова Һар-Маҝедонда буна бәнзәр бир шеј едә билмәз? Тәбии ки, бу ҝүн Јеһованы вә Онун тәшкилатыны тәмсил етмәк сәлаһијјәти верилмиш һәр бир ағсаггал өз сәлаһијјәтиндән суи-истифадә етмәмәк үчүн олдугҹа еһтијатлы олмалыдыр.\nБИР СҮРҮ, БИР ЧОБАН\n16. Биз һансы сәсә гулаг асмалыјыг?\n16 Јеһованын халгы бир чобанын, Иса Мәсиһин рәһбәрлији алтында бир сүрүнү тәшкил едир (Јәһ. 10:16). Иса билдирди ки, «дөврүн јекунуна кими һәмишә» шаҝирдләри илә олаҹаг (Мат. 28:20). Инди о, сәмави Падшаһ кими, Шејтан дүнјасы үзәринә ҝәләҹәк һөкмлә бағлы бүтүн ишләри там идарә едир. Аллаһын сүрүсүнүн дахилиндә бирлији вә тәһлүкәсизлији горумаг үчүн ҝедәҹәјимиз јолу бизә дејән сәсә гулаг асмалыјыг. Бу сәсә Аллаһын мүгәддәс руһунун Мүгәддәс Китаб васитәсилә чатдырдыглары, еләҹә дә Јеһованын вә Исанын чобанлар васитәсилә дедикләри аиддир. (Јешаја 30:21; Вәһј 3:22 ајәләрини оху.)\n17, 18. а) Сүрү һансы тәһлүкә илә үз-үзәдир, амма биз нәјә әмин ола биләрик? б) Нөвбәти мәгаләдә нә мүзакирә олунаҹаг?\n17 Шејтан һаггында дејилир ки, о, «нәрилдәјән шир кими ҝәзиб удмаға адам» ахтарыр (1 Пет. 5:8). О, аҹ јыртыҹы кими, сүрүнү пусур, еһтијатсыз вә јолуну азмыш кәсләрин үстүнә шығымаг үчүн фүрсәт ахтарыр. Буна ҝөрә дә биз сүрү илә вәһдәтдә олмалы вә «[ҹанымызы] горујан чобанын вә нәзарәтчинин» јанындан ајрылмамалыјыг (1 Пет. 2:25). Бөјүк мүсибәтдән сағ чыхаҹаг инсанлар һагда Вәһј 7:17 ајәсиндә дејилир: «Гузу [Иса] онлары отараҹаг вә һәјат сују булагларына апараҹаг. Аллаһ онларын ҝөзләриндән бүтүн јашлары силәҹәк». Һеч бундан да ҝөзәл вәд ола биләр?!\n18 Руһани чобанлар олан мәсиһчи ағсаггалларын ваҹиб ролуну арашдырдыгдан сонра ҝәлин өзүмүздән сорушаг: «Тәјин олунмуш бу кишиләр неҹә әмин ола биләрләр ки, онлар Исанын сүрүсү илә дүзҝүн рәфтар едирләр?» Ҹаваб нөвбәти мәгаләдә арашдырылаҹаг.


Q=10	C=6	SS=0	LS=3	PS=0	DC=0	LC=0	SD=0	BS=3	G0=13	G1=11	G2=4	DLID=az_RU	BODY=05 Декабр 2020 18 Рәбиүссани 1442 15 Азәр 1399\n12 Сентјабр 2020\nХәрчәнҝдән горујур, јағлары әридир - Сеһирли мәһсулун 15 фајдасы\nЈашыл чај бүтүн дүнјада мәшһур битки вә ички нөвүдүр. Јашыл вә гара чај камеллиа биткисиндән һазырланыр. Мүхтәлиф әлавәләрлә она фәргли дадлар вә ароматлар верилир. Хүсуси илә дә арыглатма хүсусијјәти илә диггәтиÂ чәкир. Тәркибиндә олан витамин вә минераллар сајәсиндә бәдәни тох тутур вә метобализманы сүрәтләндирир.\nЈашыл чајын фајдалары:\nКамеллиа јарпагларындан әлдә едилән чај антиоксидан гајнағыдыр. Ган дөвранын тәнзимләјән, тәркибиндәки амин туршулары, карбоһидрат, "Е", "Ҹ", "Б" витаминләри сајәсиндә инсан сағламлығы бахымындан да өнәмли рол ојнајан јашыл јарпаглы чајы ҝүндә 2 дәфә ичә биләрсиниз. Сағламлығымыз үчүн лазым олан минералы тәркибиндә олан јашыл чај бәдәнин истәнилән витамин вә минераллары алмасына көмәк едәр. Метобализманы сүрәтләндирәр вә јығылан јағын мәһв олунмасына көмәк едән чајын хәрчәнҝә гаршы да горудуғу гејд едиылир.\nЈашыл чајын фајдлары нәләрдир?\nМүтәхәссисләрә ҝөрә, јашыл чајын истифадәсиндән сонра белдәки јағлар 2-3 см гәдәр инҹәлдир.\nИммунитет системини тәмизләјир;\nГан дөвраныны һәрәкәтләндирир;\nҮз вә сач сағламлығыны горујур;\nАрыглатма хүсусијјәти илә һәр заман сечилир,\nСтресслә мүбаризә едәрәк сакитләшдирир;\nТемпературу ашағы салыр;\nЈорғун ҝөзалты торбаларына компрес олараг тәтбиг едилә биләр,\nХолестролу ашағы салыр;\nСојугдәјмәдә истифадә едилир,\nДиш чәкиминдән сонра ганахманы вә ја ағрыны сахламаг үчүн компрес едилир;\nЈашыл чај метобализманын сүрәтләнмәсинә вә јағын парчаланмасына көмәк едәр. Мүтәхәссисләр јемәкдән әввәл вә ја сонра ичилмәсини төвсијјә едир. Јашыл чај јемәкдән әввәл ичилдикдә арыгламаға көмәк едәр. Јемәкдән 2 саат сонра ичилдикдә исә һәзми асанлашдырыр. Диҝәр тәрәфдән дә хәрчәнҝлә мүбаризә апарыр.\nЈашыл чај арыгладырмы?\nЈашыл чај иммунитети ҝүҹләндирмә вә арыглатма хүсусијјәти вар. Мүтәхәссисләр ҝүндә 2 дәфә јашыл чај ичмәјимизи мәсләһәт ҝөрүр. Тәркибиндәки витаминләр сајәсиндә јағын парчаланмасыны сүрәтләндирир. Буна ҝөрә дә пәһризләрдә тез-тез истифадә едилир. Хүсусән дә сон илләрдә енерживермә хүсусијјәти илә иштаһаны кәсир.\n313 дәфә бахылыб\nМосквада пејвәндләмә башлады – Коронавирус\nТале Бағырзадә Иранын нүвә вә ракет системләри үзрә алими, Мөһсүн Фәхризадәнин террорла гәтлә јетирилмәсинә мүнасибәтини билдириб\nТәбриздә Гарабағ шәһидләри анылды - Фото\nСурија Голан бөлҝәсини сионист режиминин ишғалындан азад едәҹәјинә тәкид едиб\nАјәтуллаһ Нури Һәмәдани бу ҝүнү “Ислам дүнјасынн матәм ҝүнү” адландырыб\nҺәким етираз етди: “Сатын виллаларынызы, баһалы машынларынызы, ағыр хәстәләрин мүалиҹәсини тәшкил един”\nФрансада даһа бир мәсҹидә һүҹум едилди\nШуша галасына бөјүк өлчүлү бајрағымыз асылды - Фото\nАБШ Ирагдакы дипломатларынын јарысыны чыхарыр\nНАТО Беларусун гәрб торпагларыны... - Лукашенко\nТүркијәли експерт Ираны белә мүдафиә етди-Видео\nЛиванда Әрәбистан вәлиәһдинин шәкилләри јандырылды


Q=7	C=3	SS=0	LS=3	PS=0	DC=0	LC=0	SD=0	BS=0	G0=25	G1=18	G2=9	DLID=az_RU	BODY=Nur-az.com - Әли Әһмәдовун Илһам Әлијеви тәрифләмәси јадымыза Гүдрәт Һәсәнгулијев вә Етибар Һүсејнову салды\nӘли Әһмәдовун Илһам Әлијеви тәрифләмәси јадымыза Гүдрәт Һәсәнгулијев вә Етибар Һүсејнову салды\nИлһам Әлијевин Алманијаја ҝедиб мәлун ермәни Пашинјанла “разборка” чүрүтмәсини чүрүмүш һакимијјәтин мүхалифәтлә “разборкаја” ҝирән ермәнидән бетәр Әли Әһмәдову мәдһ едиб гуртара билмир. Мәдһләринин јери дә вар. Чүнки зарафат дејил, Рамиз Меһдијевин, Әли Һәсәновун вә башга “акулаларын” истефаја (?!) ҝөндәрилдији заманда Әли Әһмәдов һәлә дә јериндәдир. Игтидарын “хоруз бабасы” Әһмәдов, Котлет Сијавушу инди нә гәдәр ТРОЛЛУГ ВӘ ҜӨЗӘҜИРӘНЛИК еләсәләр аздыр. Мәсәлән, Котлет Сијавуш дејәсән дејиб ки, һәр заман хејир ишләримдә Һејдәр Әлијевин гәбринә ҝедиб онун хејир-дуасыны алырам. Тәсәввүр едирсинизми, Сијавуш вә хејир.\nИлһам Әлијев Алманијада нә данышыбса мәним кими чохларынын јәгин ки, веҹинә дејил. Һеч бахмамышыг да. Онун Пашинјана дедикләри садә һәгигәтләрдир, о сөзләри Бәхтијар Һаҹыјев дә ҝедиб дејиб. Әһмәдов исә Әлијеви елә өјүр ки, санки Пашинјанын габағында Әлијев ҝедиб бојнуну бүкүб дајанасы иди. Әлбәттә ки, Пашинјанын дили гысадыр. Әлијевин исә әли гысадыр. Затән халг Әлијевдән горхмајыб Гарабағы алмағы, мүһарибә елан етмәји тәләб едир. Әлијев нә едир? Атасынын әнәнәсини давам етдирәрәк, һәфтә сәккиз, мән доггуз ҝедир Пашинјанла ҝөрүшүр, ҝүлүшүр, ҝөз әвәзинә диш ағардыр, бармаг силкәләмәк әвәзинә әл вериб сыхышыр.\nӘһмәдовун Әлијевә олан “ТРОЛЛнамәси”ндә бир ҹүмлә вар; Өлкәмизин вә халгымызын талеји гүдрәтли вә етибарлы әлләрдәдир. Әһмәдовун бу ҹүмләси јадымыза Етибар Һүсејновла Гүдрәт Һәсәнгулијеви салыр. Илһам Әлијев һакимијјәтинин јетишдирдији ики јалтаг, сиркдә тәјинатла отуран ТРОЛЛ. Будур, Әлијевләр һакимијјәтдә галдыгҹа журналистдән, “мүхалифәтчи”дән ТРОЛЛ дүзәлдир. “Халгын вә өлкәнин” демәклә Әһмәдов сәһвә јол вериб. Ҝәрәк дејәјди ки, Азәрбајҹан һакимијјәти Гүдрәт Һәсәнгулијев, Етибар Һүсејнов кими ТРОЛЛАРЫН троллуғунун үмидинә галыб. Иса Гәмбәр депутат сечкиләриндә бир дәфә үзүнү бу командаја тутуб демишди ки, ҝөрүн нә ҝүндәсиниз, Етибар Һүсејнов кимиләрин үмидинә галмысыныз.\nҺә, әҝәр өлкә вә халгын Әлијев һагда дүшүнҹәсини билмәк истәјирсинизсә бујурун “Јоу Тубе” каналында Әлијев барәдә дүзәлдилән видеолара бахын. Һәтта Азтв телеканализасијасында белә Әлијев нағыллары ујдуруланда алтдакы шәрһләрдә бу хәбис һакимијјәтә тәһгир едирләр. Бу хәбис һакимијјәтин вәтәндән дидәрҝин салдығы авропалы мүһаҹирләр Әлијев Авропа өлкәләринә ҝедәндә галдығы отелин гаршысына топланыб ону рүсвај едирләр. Өлкәдә һамы Әлијевләр һакимијјәтиндән гуртулмағын јолларыны өјрәнир. Әһмәдова исә бош-бош чәрәнләмәк галыр.


Q=8	C=0	SS=0	LS=8	PS=0	DC=0	LC=0	SD=0	BS=0	G0=7	G1=7	G2=6	DLID=az_RU	BODY=АБШ Һаити президентинин террор етмәкдә шүбһәли билинир - Фото\niyul 13, 2021 - 2:22 PM Хәбәрин коду : 1159929 Мәнбә : АБНА Хәбәр Аҝентлији Link:\nГәдим бир франсыз мүстәмләкәси олан Һаити, Шимали вә Ҹәнуби Америкада, Бирләшмиш Штатлардан сонра истиглалијјәтини елан едән икинҹи өлкәдир. АБШ-ын апардығы шејтани сијасәтләр нәтиҹәсиндә Һаити бу ҝүн Гәрб јарымкүрәсинин ән касыб өлкәсидир вә хариҹи дүшмән гүввәләринин тәсири илә идарәетмәсиндәки анархија вәзијјәти һәлә дә давам едир.\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, Чәршәнбә ҝүнү сәһәр еркән саатларында 53 јашлы Һаити Президенти Жуанел Мојес, өзләрини наркотиклә мүбаризә апардыглары билинән намәлум шәхсләр тәрәфиндән ҝүлләләниб. Гаршыдурмада президентин ханымы ағыр јараланыб вә хәстәханаја јерләшдирилиб.\nБу барәдә Һаити полис шефи Леон Чарлес телевизијаја вердији мүсаһибәсиндә билдириб ки, Һаити президенти Жуанел Мојесә суи-гәсддә шүбһәли билинәнләр сахланылыб. ШүбһәлигисмкимисахланыланларарасындаикиАБШвәтәндашларыдавардыр.\nҺаити, илләрдир ки, јохсуллуг, игтисадијјатын тәнәззүлә уғрамасы, дахили вә сијаси ајры-сечкилик, вә гејри-сабит сосиал шәраитләр сәбәбиндән ҹидди дахили гарышыдурмалар ичиндәдир. Чохлары һесаб едир ки, белә бир вәзијјәтдә президентин террор едилмәси сосиал вәзијјәти вәтәндаш мүһарибәсинин јаранмасына гәдәр ҝәтирә биләр.\nБәзи аналтикләрин ачыгламаларына ҝөрә, Америка Бирләшмиш Штатларынын Гәрби Асијада хүсуси илә дә Әфганыстанда 20 иллик ишғалчы сијасәтинин биабырҹасына ифласа уғрамасынын ардынҹа, мәркәзи АБШ дөвләти Һаитид Республикасы, Куба вә саир Латын Америка дөвләтләриндә дахили чәкишмәәр јаратмагла дүнја иҹтимаијјәтинин диггәтини өз уғурсуз сијасәтләриндән јајындырмаға чалышыр.\nҺаити Республикасы Америка гитәсиндә Гәраиб дәнизиндә јерләшән бир ада дөвләтидир. Кубанын шәргиндә јерләшән Һиспанјола адасыны Доминикан Республикасы илә пајлашыр вә аданын гәрб һиссәсиндә јерләшир. Әразиси 27750 км2 олан өлкәнин әһалиси 10 милјон, пајтахты Порто Принс шәһәридир.


Q=6	C=4	SS=4	LS=0	PS=4	DC=0	LC=0	SD=0	BS=1	G0=48	G1=36	G2=14	DLID=az_RU	BODY=Үзејир 10 | Онлајн Мүгәддәс Китаб | Јени дүнја тәрҹүмәси\nЈаделли арвадларла бағлы әһд (1—14)\nЈаделли арвадлар јола салыныр (15—44)\n10 Үзејир Аллаһын евинин гаршысында јерә дөшәниб ағлаја-ағлаја дуа едир,+ халгын ҝүнаһыны етираф едирди. Бу заман исраилли кишиләр, гадынлар вә ушаглардан ибарәт бөјүк бир издиһам онун јанына топлашды. Һамысы һөнкүр-һөнкүр ағлајырды. 2 Елам өвладларындан+ Јәһјил+ оғлу Сәкәнја Үзејирә деди: «Биз Аллаһымыза хәјанәт етмишик, әтрафымыздакы халглардан јаделли арвадлар алмышыг.+ Амма һәлә дә Исраилин үмиди вар. 3 Гој Јеһова илә әһд бағлајыб+ Аллаһымызын ҝөстәришинә вә Онун әмрләринә еһтирам бәсләјәнләрин ҝөстәришинә әсасән, бүтүн јаделли арвадларымызы, онлардан доғулан ушагларымызы јола салаг,+ Гануна риајәт едәк. 4 Галх! Бу ишә ҝөрә сән мәсулијјәт дашыјырсан. Биз дә сәнинләјик, үрәкли ол, ишә башла!» 5 Онда Үзејир ајаға галхды. О, каһинләрин, лавилиләрин рәһбәрләрини вә бүтүн Исраили бу сөзә әмәл едәҹәкләринә анд ичдирди.+ Һамысы анд ичди. 6 Үзејир дуруб Аллаһын евинин гаршысындан Әлјасиб оғлу Јәһукәнанын отағына* ҝетди. Лакин орада нә чөрәк једи, нә су ичди, чүнки әсирликдән гајыданларын хәјанәтинә ҝөрә јас ичиндә иди.+ 7 Сонра Јәһудада вә Јерусәлимдә елан едилди ки, бүтүн әсирликдән гајыданлар Јерусәлимә топлашсынлар. 8 Башчыларын вә ағсаггалларын гәрарына әсасән, ким үч ҝүн әрзиндә ҝәлмәсә, онун мал-мүлкү мүсадирә едиләҹәк, өзү исә әсирликдән гајыдан халгын арасындан говулаҹаг.+ 9 Беләҹә, бүтүн Јәһуда вә Бинјамин гәбиләсинин кишиләри үч ҝүн әрзиндә Јерусәлимә топлашдылар. Доггузунҹу ајын ијирминҹи ҝүнү иди. Бүтүн халг Аллаһын евинин һәјәтиндә отурмушду. Онлар һәм бу мәсәләјә ҝөрә, һәм дә ҝөјдән јаған лејсана ҝөрә титрәјирдиләр. 10 Каһин Үзејир ајаға галхды вә онлара деди: «Сиз хәјанәт етмисиниз. Јаделли арвадлар алыб+ Исраилин ҝүнаһларыны артырмысыныз. 11 Инди ата-бабаларынызын Аллаһы Јеһованын өнүндә ҝүнаһынызы етираф един, Онун истәдији кими һәрәкәт един. Әтраф халглардан, јаделли арвадлардан ајрылын».+ 12 Ҹамаат уҹа сәслә деди: «Сәнин сөзүнә әмәл етмәк бизим борҹумуздур. 13 Амма адам чохдур, һәм дә јағыш мөвсүмүдүр, бајырда дајанмаг мүмкүн дејил. Итаәтсизлијимиз о гәдәр бөјүкдүр ки, бу иши бир-ики ҝүнә һәлл едиб гуртара билмәрик. 14 Буна ҝөрә гој башчыларымыз бүтүн халгы тәмсил етсин.+ Вахт тәјин едилсин вә шәһәрләримиздә јаделли арвад алмыш һәр адам өз шәһәринин ағсаггаллары вә һакимләри илә ҝәлсин. Онда бу иш там һәлл олунар вә биз Аллаһымызын бизә гаршы галхмыш гәзәбини јатырарыг». 15 Амма Асаил оғлу Јонатан вә Тигва оғлу Јәһзијјә буна гаршы чыхды, лавили Мәшулламла Шәбтај+ да онлара дәстәк олду. 16 Әсирликдән гајытмыш ҹамаат бу сөзә әмәл етди. Онунҹу ајын биринҹи ҝүнүндә каһин Үзејир вә адбаад сечилмиш бүтүн нәсил башчылары бу иши арашдырмаг үчүн тәкликдә ҝөрүшдүләр. 17 Онлар биринҹи ајын биринҹи ҝүнүнә гәдәр јаделли арвад алмыш бүтүн кишиләрин ишинә бахыб гуртардылар. 18 Мәлум олду ки, каһин оғулларындан да бәзиләри јаделли арвад алмышлар.+ Бунлар Јәһусадиг оғлу Јешунун+ оғулларындан вә гардашларындан Мәсејјә, Әлјәзәр, Јариб вә Гәдали иди. 19 Онлар сөз вердиләр ки, арвадларыны јола салаҹаглар вә тәгсирли олдуглары үчүн бу ҝүнаһа ҝөрә сүрүдән бир гоч тәгдим едәҹәкләр.+ 20 Јаделли арвад аланлар бунлар иди: Иммир өвладларындан+ Һәнани вә Зәбәдја; 21 Һарим өвладларындан+ Мәсејјә, Илјас, Шәмај, Јәһјил вә Үзијјә; 22 Фәшһур өвладларындан+ Илјәнај, Мәсејјә, Исмајыл, Нәснаил, Јузабад вә Илјасаһ; 23 лавилиләрдән Јузабад, Шимај, Гәлјаһ (Галит), Фәтһи, Јәһуда вә Әлјәзәр; 24 мәзмур охујанлардан Әлјасиб; дарваза кешикчиләриндән Сәллум, Тәләм вә Ур. 25 Исраиллиләрдән, Фаруш өвладларындан+ Рамјај, Иззија, Мәлкијјә, Мијәмин, Әлјазар, Мәлкијјә вә Бәнаји; 26 Елам өвладларындан+ Мәтәнјаһ, Зәкәријјә, Јәһјил+, Әбдә, Әрәмут вә Илјас; 27 Зәтту өвладларындан+ Илјәнај, Әлјасиб, Мәтәнјаһ, Әрәмут, Зәбад вә Әзза; 28 Бәбај өвладларындан+ Јәһукәнан, Һәнанијјә, Зәббај вә Атлај; 29 Бәнни өвладларындан Мәшуллам, Мәллух, Адај, Јәшуб, Шиал вә Әрәмут; 30 Фәһат-Муаб өвладларындан+ Адна, Кәлал, Бәнаји, Мәсејјә, Мәтәнјаһ, Бәсалил, Бәнја вә Мәнәссә; 31 Һарим өвладларындан+ Әлјәзәр, Ишјаһ, Мәлкијјә+, Шәмај, Шәмун, 32 Бинјамин, Мәллух вә Шимрај; 33 Һәшум өвладларындан+ Мәттәнај, Маттата, Зәбад, Әлфәлит, Әрәми, Мәнәссә вә Шимај; 34 Бәнни өвладларындан Мааддај, Имран, Үјил, 35 Бәнаји, Бәдјаһ, Кәлуһи, 36 Бәнјаһ, Мәримут, Әлјасиб, 37 Мәтәнјаһ, Мәттәнај вә Јәсај; 38 Бәнја өвладларындан Шимај, 39 Шәләмја, Натан, Адај, 40 Мәһнәдбај, Шашај, Шарај, 41 Әзарил, Шәләмја, Шимрај, 42 Сәллум, Әмаријјә вә Јусиф; 43 Нәба өвладларындан Јаәл, Мәттәсјаһ, Зәбад, Зәбин, Јаддај, Јуил вә Бәнаји. 44 Бунларын һамысы јаделли арвад алмышды.+ Онлар арвадларыны оғуллары илә бирҝә јола салдылар.+\n^ Јахуд јемәк отағына.


Q=3	C=2	SS=2	LS=0	PS=0	DC=0	LC=0	SD=0	BS=1	G0=159	G1=122	G2=48	DLID=az_RU	BODY=Аллаһа иманыны неҹә мөһкәмләндирә биләрсән | Аллаһын мәһәббәти\nӨзүнү сон дәрәҹә мүгәддәс иманынын тәмәли үзәриндә мөһкәмләндир\n«Өзүнүзү сон дәрәҹә мүгәддәс иманынызын тәмәли үзәриндә мөһкәмләндирмәклә *... Аллаһын мәһәббәтиндән ајрылмајын» (ЈӘҺУДА 20, 21).\n1, 2. Сән һансы «тикинтидә» иштирак едирсән вә ҝөрдүјүн ишин кејфијјәти нәјә ҝөрә чох ваҹибдир?\nАРТЫГ нечә вахтдыр ки, сән чох сәјлә тикинти лајиһәси үзәриндә ишләјирсән. Тикинти һәлә хејли вахт давам едәҹәк. Бу иш нә гәдәр чәтин олса да, сәнә бөјүк севинҹ ҝәтирир. Сән һеч нәјә бахмајараг, тәслим олмамаг вә ја сәһләнкарлыг етмәмәк әзминдәсән, чүнки ҝөрдүјүн ишин кејфијјәти сәнин һәјатына, һәтта ҝәләҹәјинә тәсир ҝөстәрәҹәк. Нијә? Чүнки һәмин лајиһә сән өзүнсән!\n2 Исанын шаҝирди Јәһуда гејд едирди ки, биз өзүмүзү мөһкәмләндирмәлијик. Мәсиһиләри Аллаһын мәһәббәтиндән ајрылмамаға тәшвиг едәркән о, бунун әсас јолуну да ҝөстәрмишди: «Өзүнүзү сон дәрәҹә мүгәддәс иманынызын тәмәли үзәриндә мөһкәмләндирмәклә» (Јәһуда 20, 21). Аллаһын мәһәббәтиндән ајрылмамаг үчүн иманыны неҹә ҝүҹләндириб, өзүнү мөһкәмләндирә биләрсән? Ҝәл үч зәрури амили нәзәрдән кечирәк.\nЈЕҺОВАНЫН АДИЛ ТӘЛӘБЛӘРИНӘ ИНАМЫНЫ МӨҺКӘМЛӘНДИР\n3—5. а) Шејтан Јеһованын тәләбләринә гаршы һансы јанлыш тәсәввүрү јаратмаг истәјир? б) Аллаһын тәләбләринә неҹә мүнасибәт бәсләмәлијик вә бу, бизә нә ҝәтирәҹәк? Нүмунә чәк.\n3 Һәр шејдән өнҹә биз Аллаһын ганунларына инамымызы мөһкәмләндирмәлијик. Бу китабы өјрәндикҹә Јеһованын давраныша аид бир сыра адил тәләбләрини арашдырмысан. Онлара мүнасибәтин неҹәдир? Шејтанын мәгсәди сәни алдадыб Јеһованын ганун, принсип вә нормаларынын сәрт, һәтта гәддар олдуғуна әмин етмәкдир. Бу тактика Әдән бағында мүвәффәгијјәт ҝәтирәндән сонра Шејтан даима ондан истифадә едир (Јарадылыш 3:1—6). Бәс о, сәни неҹә, алдада биләҹәк? Сәнин мүнасибәтиндән чох шеј асылыдыр.\n4 Бир нүмунәни нәзәрдән кечирәк. Тәсәввүр ет ки, ҝөзәл бир паркда ҝәзирсән. Бирдән ҝөрүрсән ки, онун бир һиссәси мөһкәм вә һүндүр бармаглыгларла әһатәјә алыныб. Һасарын о тәрәфиндәки мәнзәрә чох ҹәлбедиҹидир. Әввәлҹә сәнә елә ҝәлә биләр ки, бу һасар јерсиздир, чүнки сәнин сәрбәстлијини мәһдудлашдырыр. Лакин диггәтлә баханда орада шикарыны пусан јекә бир шир ҝөрүрсән! Инди баша дүшүрсән ки, сән демә, һасар сәни тәһлүкәдән горујурмуш. Бәс хәбәрин вар ки, сәни дә бир јыртыҹы пусур? Аллаһын Кәламы хәбәрдар едир: «Ајыг дурун, сәрвахт олун. Дүшмәниниз Иблис нәрилдәјән шир кими ҝәзиб удмаға адам ахтарыр» (1 Бутрус 5:8).\n5 Шејтан азғын јыртыҹыдыр. Јеһова истәмир ки, биз онун гәнимәти олаг. Буна ҝөрә дә О, бизи Иблисин бир чох һијләләриндән горумаг мәгсәдилә ганунлар тәсис едиб (Ефеслиләрә 6:11). Һәр дәфә бу ганунларын үзәриндә дүшүнәндә онларда сәмави Атамызын мәһәббәтини ҝөрмәлијик. О заман Аллаһын ганунлары бизим үчүн тәһлүкәсизлик вә севинҹ мәнбәји олаҹаг. Јагуб јазыр: «Камил азадлыг ганунуна диггәтлә бахан вә она бағлы галан адам унутган динләјиҹи олмајыб ешитдикләринә әмәл етдији үчүн... хошбәхт олаҹаг» (Јагуб 1:25).\n6. Аллаһын салеһ әмрләринә вә принсипләринә олан инамымызы мөһкәмләндирмәк үчүн ән јахшы јол һансыдыр? Мисал ҝәтир.\n6 Аллаһын әмрләринә мүвафиг јашамаг Она вә Онун вердији ганунларын һикмәтли олдуғуна инамымызы мөһкәмләндирмәк үчүн ән јахшы јолдур. Мисал үчүн, Мәсиһин Ганунуна онун әмр етдији һәр шеји башгаларына өјрәтмәк тапшырығы дахилдир (Галатијалылара 6:2; Мәтта 28:19, 20). Һәмчинин мәсиһиләр ибадәт етмәк вә бир-бирини руһландырмаг үчүн топлашмаг әмринә ҹидди јанашырлар (Ибраниләрә 10:24, 25). Аллаһын әмрләринә Она сәмими гәлбдән, мүнтәзәм вә тез-тез дуа етмәк дә дахилдир (Мәтта 6:5—8; 1 Салоникилиләрә 5:17). Бу әмрләрә мүвафиг јашајанда онлардакы мәһәббәти вә рәһбәрлији даһа ајдын ҝөрүрүк. Онлара риајәт етмәк бизә бу нараһат дүнјанын һеч бир јериндә тапылмајан севинҹ вә мәмнунлуг ҝәтирир. Аллаһын әмрләринә мүвафиг јашајараг алдығын фајданын үзәриндә дүшүнәркән мәҝәр онлара инамын даһа да артмыр?\n7, 8. Ҝәләҹәкдә салеһ һәјат сүрәҹәјинә тәрәддүд едәнләри Аллаһын Кәламы неҹә архајын едир?\n7 Һәрдән бәзиләринә елә ҝәлир ки, Јеһованын ганунларына әмәл етмәк илдән-илә чәтинләшәҹәк. Онлар буну баҹармајаҹагларындан горхурлар. Әҝәр сән дә белә һиссләр кечирирсәнсә, онда бу сөзләри јадда сахла: «Мән сәнин Аллаһын Јеһовајам, Мән сәнин хејринә сәни өјрәдирәм, сәни ҝетмәли олдуғун јолла апарырам. Каш әмрләримә диггәт јетирәјдин! Онда әмин-аманлығын чај кими, салеһлијин дәниз далғалары кими оларды» (Әшија 48:17, 18). Һеч бу сөзләрин инсаны нә гәдәр архајын етдији барәдә дүшүнмүсән?\n8 Бурада Јеһова бизә хатырладыр ки, Она итаәт етмәк бизим хејримизәдир. Әҝәр Онун әмрләринә итаәт етсәк, О, бизә ики хејир-дуа вәд едир. Биринҹиси, әмин-аманлығымыз сакит, бол сулу, ахар чаја бәнзәјәҹәк. Икинҹиси, салеһлијимиз дәниз далғалары кими олаҹаг. Һеч саһилдә дуруб далғаларын бир-биринин ардынҹа неҹә јуварландығына тамаша етмисән? Шүбһәсиз, бу мәнзәрә сәндә даимилик һисси ојадыб. Сән билирсән ки, далғалар әсрләр, гәринәләр боју һәмишә саһилә чырпылаҹаг. Јеһова әмин едир ки, сәнин дә салеһлијин дәниз далғалары кими даими, әбәди олаҹаг. Әҝәр садиг галмаг үчүн вар ҝүҹүнлә чалышырсанса, Онун көмәји илә сәндә һәр шеј алынаҹаг! (Зәбур 55:22 ајәсини оху.) Мәҝәр үрәји риггәтә ҝәтирән бу вәдләр сәнин Јеһоваја вә Онун адил тәләбләринә олан инамыны даһа да мөһкәмләндирмир?\nЈЕТКИНЛИЈӘ ДОҒРУ ИРӘЛИЛӘ\n9, 10. а) Јеткинлик нәјә ҝөрә һәр бир мәсиһи үчүн ҝөзәл мәгсәддир? б) Руһани бахыш мәсиһијә неҹә севинҹ ҝәтирә биләр?\n9 Руһани тикинтинин икинҹи амили ашағыдакы илһамланмыш сөзләрдән бәлли олур: «Јеткинлијә доғру ирәлиләјәк» (Ибраниләрә 6:1). Јеткинлик һәр бир мәсиһи үчүн ҝөзәл мәгсәддир. Бу ҝүн инсанлар үчүн әлчатмаз олан камилликдән фәргли олараг, јеткинлијә наил олмаг мүмкүндүр. Бундан әлавә, мәсиһиләр јеткинләшдикҹә Јеһоваја хидмәтдән даһа бөјүк севинҹ алырлар. Бу нијә беләдир?\n10 Јеткин мәсиһи илк нөвбәдә руһани инсандыр. О, һәр шејә Јеһованын ҝөзү илә бахыр (Јәһја 4:23). Булус јазырды: «Ҹисмани истәкләрин далынҹа дүшәнләрин фикри-зикри ҹисмани шејләрдәдир, анҹаг руһа ујғун јашајанлар даима руһани шејләр барәсиндә дүшүнүрләр» (Ромалылара 8:5). Ҹисмани бахыш ифрат дәрәҹәдә худбин, дар вә мадди шејләрә јөнүмлү олдуғу үчүн инсаны там мәнада хошбәхт етмир. Руһани бахыш исә хошбәхт Аллаһ Јеһоваја јөнәлдији үчүн инсана бөјүк севинҹ, әсил хошбәхтлик бәхш едир (1 Тимутијә 1:11). Руһани инсан Јеһованы мәмнун етмәјә ҹан атыр вә һәтта сынаглар заманы севинҹини итирмир. Нә үчүн? Чүнки сынаглар Шејтанын јаланчы олдуғуну сүбут етмәјә вә нөгсансызлығы мөһкәмләндирмәјә имкан верир. Бунун нәтиҹәсиндә сәмави Атамызын үрәји севинир (Мәсәлләр 27:11; Јагуб 1:2, 3 ајәләрини оху).\n11, 12. а) Булус мәсиһинин ағлы барәдә нә демишди вә «өјрәшдирмәк» кими тәрҹүмә олунан сөзүн мәнасы нәдир? б) Бәдән нәјин сајәсиндә јеткинләшир вә мөһкәм олур?\n11 Руһанилик вә јеткинлик мәҹази диллә десәк, мәшг васитәсилә инкишаф едир. Бу ајәјә фикир вер: «Бәрк гида исә јеткин адам үчүндүр. Белә адам ағлыны даима ишләтмәклә ону јахшыны писдән ајырмаға өјрәшдириб» (Ибраниләрә 5:14). Булус ағлымызы өјрәшдирмәк барәсиндә данышаркән «бәдәнини ҝимнаст кими мәшг етдирмиш» мәнасыны верән јунан ифадәсини ишләдир. Ҝөрүнүр, бу ифадә о вахтлар Јунаныстанда идман мәктәбләриндә ҝениш ишләнирди. Ҝәл бу барәдә бир гәдәр әтрафлы данышаг.\nМәшг сајәсиндә ҝимнаст бәдәнини мәһарәтлә идарә едир\n12 Биз доғуланда бәдән үзвләримиз дүзҝүн һәрәкәт етмәјә өјрәшмәмишди. Мисал үчүн, көрпә өз балаҹа әл-ајағынын һәрәкәтләрини јахшы идарә едә билмир. Буна ҝөрә дә әлләрини саға-сола јелләдир, өзү дә билмәдән үзүнә вурур, сонра да ағлајыр. Ушаг тәдриҹән өз бәдәнини идарә етмәји өјрәнир. О, әввәлҹә имәкләјир, сонра ајаг ачыр вә бир аздан гачмаға башлајыр *. Јахшы, бәс ҝимнаст барәсиндә нә демәк олар? Сән һавада валеһедиҹи тәрздә, ејни заманда дәгигликлә мүрәккәб һәрәкәтләр, трјуклар едән ҝимнасты ҝөрәндә онун бүтүн әзәләләрини узун мүддәт мәшг етдирдијинә шүбһә етмирсән. Ҝимнастын усталығы тәсадүфән, өз-өзүнә әмәлә ҝәлмәјиб, бу, сајсыз-һесабсыз мәшгләрин нәтиҹәсидир. Мүгәддәс Китабда физики мәшгин аз да олса, фајдасы олдуғу дејилир. Амма руһани ағлы мәшг етдирмәјин инсана бөјүк хејри ола биләр (1 Тимутијә 4:8).\n13. Биз ағлымызы неҹә өјрәшдирә биләрик?\n13 Бу китабда ағлы өјрәшдирмәк үчүн чохлу мәсләһәт верилир. Бу, сәнә руһани инсан олуб Јеһоваја даима садиг галмагда көмәк едәҹәк. Дүзҝүн гәрарлар вермәкдән өтрү дуа ет вә Аллаһын принсип вә ганунлары үзәриндә дәриндән дүшүн. Ҝүндәлик гәрарлар гәбул етмәздән әввәл өзүндән соруш: Мүгәддәс Китабдакы һансы ганун вә принсипләри вәзијјәтимә аид етмәк олар? Онлары неҹә тәтбиг едә биләрәм? Һансы гәрарым сәмави Атамы севиндирәҹәк? (Мәсәлләр 3:5, 6; Јагуб 1:5 ајәләрини оху.) Бу јолла гәбул етдијин һәр бир гәрар ағлыны јахшыны писдән ајырмаға өјрәшдирәҹәк. Белә тәлим сәнә даим руһани инсан олмаға көмәк едәҹәк.\n14. Руһани ҹәһәтдән бөјүмәк үчүн биз нәјә гаршы иштаһа инкишаф етдирмәлијик вә һансы хәбәрдарлығы унутмамалыјыг?\n14 Мәсиһи нә гәдәр јеткин олса да, руһани инкишафа һәмишә еһтијаҹы вар. Инкишаф гидадан асылыдыр. Буна ҝөрә Булус демишди: «Бәрк гида исә јеткин адам үчүндүр». Иманы мөһкәмләндирмәк үчүн даима гүввәтли руһани гида гәбул етмәк лазымдыр. Һикмәт өјрәндикләрини тәтбиг етмәк демәкдир. Мүгәддәс Китабда дејилир ки, «ән әсасы һикмәтдир». Бу сәбәбдән биз Атамызын вердији гијмәтли һәгигәтләрә гаршы ҝүҹлү иштаһа инкишаф етдирмәлијик (Мәсәлләр 4:5—7; 1 Бутрус 2:2). Әлбәттә, билик вә һикмәт газанмаг гүррәләнмәјә әсас вермир. Биз өзүмүзү мүнтәзәм јохламалыјыг ки, гүрур вә диҝәр зәифлик үрәјимиздә көк салыб бөјүмәсин. Булус јазырды: «Иман јолунда олуб-олмадығынызы даима јохлајын, өзүнүзү сынајын» (2 Коринфлиләрә 13:5).\n15. Нәјә ҝөрә мәһәббәт руһани инкишаф үчүн зәруридир?\n15 Евин тикинтиси баша чатса да, һәлә чох иш ҝөрүлмәлидир. Еви техники ҹәһәтдән саз һалда сахламаг, арабир тәмир етмәк чох ваҹибдир. Тәләбат јарананда евин лајиһәсиндә дәјишикликләр етмәк лазым ҝәлир. Бәс јеткинләшмәк вә руһанилијимизи горумаг үчүн бизә нә лазымдыр? Ән башлыҹасы, мәһәббәт. Јеһоваја вә һәмиманлыларымыза мәһәббәтимиз даима артмалыдыр. Әҝәр мәһәббәтимиз јохдурса, онда бүтүн билијимиз вә ишләримиз тамамилә пучдур (1 Коринфлиләрә 13:1—3). Мәһәббәтин сајәсиндә биз мәсиһи јеткинлијинә чатаҹаг вә руһани ҹәһәтдән бөјүмәјә давам едәҹәјик.\nФИКРИНИ ЈЕҺОВАНЫН ВЕРДИЈИ ҮМИДӘ ҸӘМЛӘШДИР\n16. Шејтан инсанларда һансы дүшүнҹәни формалашдырыр вә Јеһова бизи неҹә мүдафиә едир?\n16 Ҝәл өз үзәриндә апардығын «тикинтинин» үчүнҹү амилинә диггәт јетирәк. Мәсиһин әсил давамчысы кими мөһкәмләнмәк үчүн сән дүшүнҹәни горумалысан. Бу дүнјанын һөкмдары Шејтан инсанлары усталыгла мәнфи дүшүнҹәјә, пессимизмә вә үмидсизлијә гәрг едир, башгаларына олан етибарыны өлдүрүр (Ефеслиләрә 2:2). Гурд ағаҹы ичәридән једији кими, белә дүшүнҹә дә мәсиһи үчүн сон дәрәҹә тәһлүкәлидир. Хошбәхтликдән, мүдафиә олунмағымыз үчүн Јеһова бизи мүһүм бир јарагла — үмидлә тәмин едир.\n17. Аллаһын Кәламы үмидин ваҹиблијини неҹә ҝөстәрир?\n17 Мүгәддәс Китабда Шејтан вә онун дүнјасы илә мүбаризәдә зәрури олан руһани зиреһләр садаланыр. Бунлардан бири дәбилгәдир, јәни хилас үмидидир (1 Салоникилиләрә 5:8). Гәдимдә әсҝәр дөјүшә дәбилгәсиз чыхмырды, чүнки тезликлә һәлак ола биләрди. Дәбилгә, адәтән, дәмирдән дүзәлдилир вә үзәринә дәридән вә ја кечәдән өртүк тикилирди. Бунун сајәсиндә, баша тушланан охлар дәбилгәјә дәјиб дүшүр, әсҝәрә бөјүк зәрәр тохундурмурду. Дәбилгә әсҝәрин башыны горудуғу кими, үмид дә бизим ағлымызы вә дүшүнҹәмизи горујур.\n18, 19. Үмиди горумагда Иса һансы нүмунәни гојуб вә биз она неҹә бәнзәјә биләрик?\n18 Үмиди горумагда Иса ән ҝөзәл нүмунәдир. Јердәки һәјатынын сон ҝеҹәси Исанын нәләр кечирдијини јадына сал. Јахын досту пула ҝөрә ону әлә верди. Башга бир досту ону таныдығыны данды. Диҝәрләри ону атыб гачдылар. Өз һәмвәтәнләри она гаршы чыхыб тәләб етдиләр ки, ромалы әсҝәрләр ону едам етсинләр. Әминликлә демәк олар ки, бизим гаршылашдығымыз сынаглар һеч вахт Исанын таб ҝәтирдији ағыр сынагларла мүгајисәјә ҝәлә билмәз. Она нә көмәк едирди? Бу суалын ҹавабыны Ибраниләрә 12:2 ајәсиндә тапмаг олар: «О, гаршыда ону ҝөзләјән севинҹә ҝөрә рүсвајчылыға мәһәл гојмајыб ишҝәнҹә дирәјиндә чәкдији әзаблара дөздү вә Аллаһын тахтынын сағында әјләшди». Иса нәзәрини гаршыда ону ҝөзләјән севинҹдән һеч вахт јајындырмырды.\n19 Исаны гаршыда һансы севинҹ ҝөзләјирди? О билирди ки, сынаглара таб ҝәтирмәклә Јеһованын мүгәддәс адыны шәрәфләндирәҹәк, һәмчинин Шејтанын јаланчы олдуғуну ән јахшы јолла сүбут едәҹәк. Бу, неҹә дә ҝөзәл үмиддир! Башга һеч нә Исаја бу гәдәр севинҹ бәхш едә билмәзди! Иса һәм дә билирди ки, садиглијиндән дөнмәдијинә ҝөрә Јеһова ону бол-бол мүкафатландыраҹаг вә о, јенидән өз Атасына говушаҹаг. Һәјатынын ән чәтин анларында Иса фикрини бу севинҹ долу үмидин үзәриндә ҹәмләшдирирди. Биз дә белә етмәлијик. Бизи дә гаршыда севинҹ ҝөзләјир. Јеһова бизә мисилсиз шәрәф нәсиб едиб: һәр биримиз Онун бөјүк адыны шәрәфләндирә биләрик. Һеч бир сынаға бахмајараг, Али Һөкмдарымыз Јеһованын тәрәфини тутуб Онун мәһәббәтиндән ајрылмамагла Шејтанын јаланчы олдуғуну сүбут едирик.\n20. Никбин дүшүнҹәни вә үмиди горумагда сәнә нә көмәк едә биләр?\n20 Јеһова Өз садиг хидмәтчиләрини мүкафатландырмаға нәинки һазырдыр, О, буну үрәкдән арзулајыр (Әшија 30:18; Мәлаки 3:10 ајәсини оху). О, өз хидмәтчиләринин үрәкләринин салеһ истәкләрини јеринә јетирмәкдән һәзз алыр (Зәбур 37:4). Она ҝөрә дә фикрини Јеһованын вердији үмидә ҹәмләшдир. Шејтанын кечмишдә галаҹаг дүнјасындакы мәнфи, позғун, бәдбин дүшүнҹәнин сәнә һаким олмасына јол вермә. Әҝәр бу дүнјанын руһунун ағлына вә үрәјинә јаваш-јаваш тәсир етдијини һисс едирсәнсә, «Аллаһын һәр бир ағылдан үстүн олан сүлһү»нү алмаг үчүн Јеһоваја үрәкдән дуа ет. Аллаһын вердији сүлһ сәнин үрәјини вә фикирләрини горујаҹаг (Филиппилиләрә 4:6, 7).\n21, 22. а) Бөјүк издиһамын үзвләринин һансы мөһтәшәм үмиди вар? б) Аллаһын јени дүнјасы илә бағлы нәји сәбирсизликлә ҝөзләјирсән вә бундан сонра нә етмәк әзминдәсән?\n21 Ҝөр нә ҝөзәл үмидимиз вар! Әҝәр сән «бөјүк мүсибәтдән» сағ чыхаҹаг бөјүк издиһамын үзвүсәнсә, сәни гаршыда ҝөзләјән һәјат барәсиндә дүшүн (Вәһј 7:9, 14). Шејтанын вә ҹинләрин тәсири арадан ҝөтүрүлдүкдән сонра сән инди тәсәввүрүнә белә ҝәтирә билмәдијин јүнҝүллүјү дујаҹагсан. Нәјә ҝөрә биз инди буну тәсәввүрүмүзә ҝәтирә билмирик? Чүнки ҝөзүмүзү ачандан бәри Шејтанын позғун дүнјасында јашајырыг. Шејтанын тәсири кечмишдә галандан сонра Исанын вә 144 000 сәмави һакимин рәһбәрлији алтында бүтүн јер үзүнү ҹәннәтә чевирмәк иши бизә неҹә дә бөјүк севинҹ ҝәтирәҹәк! Бүтүн азар-безарын көкүнүн кәсиләҹәјини, дирилмиш әзизләримизи гаршылајаҹағымызы, нәһајәт Аллаһын әзәлдән нијјәт етдији кими јашајаҹағымыз вахты биз неҹә дә сәбирсизликлә ҝөзләјирик! Камиллијә доғру ирәлиләдикҹә бизи даһа бөјүк мүкафат — Ромалылара 8:21 ајәсиндә вәд едилән «Аллаһын өвладларынын шанлы азадлығына» говушмаг ҝөзләјир.\n22 Јеһова истәјир ки, сән мисилсиз азадлыға говушасан. Бу азадлыға јалныз итаәткарлыгла чатмаг олар. Буна ҝөрә артыг индидән сәј ҝөстәриб Јеһоваја ҝүнбәҝүн итаәт ет. Беләликлә, өзүнү сон дәрәҹә мүгәддәс олан иманынын тәмәли үзәриндә мөһкәмләндир. Онда сән әбәдијјәт боју Аллаһын мәһәббәтиндән ајрылмајаҹагсан!\n^ абз. 3 «Мөһкәмләндирмәк» кими тәрҹүмә олунмуш ифадәнин јунан орижиналында, һәмчинин «тикмәк, гурмаг, уҹалтмаг, инша етмәк» мәналары вар.\n^ абз. 12 Алимләр дејирләр ки, инсанда хүсуси бир һисс — бәдән үзвләринин һарада јерләшдијини дујмаг һисси инкишаф едир. Мисал үчүн, бу һиссин сајәсиндә биз ҝөзүјумулу әл чала билирик. Бу һисси итирмиш бир гадын нәтиҹәдә нә ајаг үстә дајана, нә ҝәзә, һәтта отура да билмирди.\nМүгәддәс Китабда адлары чәкилән иман өрнәкләри һаггында охумаг бизә нәдә көмәк едә биләр?\nКамерон ән јахшы һәјаты сечиб


Q=19	C=4	SS=0	LS=11	PS=4	DC=0	LC=0	SD=0	BS=1	G0=40	G1=35	G2=21	DLID=az_RU	BODY=2 Салнамәләр 29 | Онлајн Мүгәддәс Китаб | Јени дүнја тәрҹүмәси\n2 Салнамәләр 29:1—36\nЈәһуда падшаһы Һизгијјә (1, 2)\nҺизгијјәнин ислаһатлары (3—11)\nМәбәд тәмизләнир (12—19)\nМәбәд хидмәти бәрпа едилир (20—36)\n29 Һизгијјә+ тахта чыханда ијирми беш јашында иди вә ијирми доггуз ил Јерусәлимдә һакимијјәт сүрдү. Онун анасы Зәкәријјәнин гызы Әбијја иди.+ 2 О, әҹдады Давуд кими, Јеһованын бәјәндији ишләри ҝөрүрдү.+ 3 Һизгијјә һакимијјәтинин биринҹи илинин биринҹи ајында Јеһованын евинин гапыларыны ачды вә онлары тәмир етди.+ 4 Сонра каһинләри вә лавилиләри чағырыб шәргдәки мејданчаја топлады. 5 Һизгијјә онлара деди: «Гулаг асын, лавилиләр. Инди өзүнүз дә пакланын,+ ата-бабаларынызын Аллаһы Јеһованын да евини паклајын. Мүгәддәс мәкандан мурдар шејләри чыхарын.+ 6 Аталарымыз хәјанәт етдиләр, Аллаһымыз Јеһованын бәјәнмәдији пис ишләр ҝөрдүләр.+ Онлар Аллаһы тәрк етдиләр, Јеһованын чадырына арха чевирдиләр, Аллаһдан үз дөндәрдиләр.+ 7 Онлар ејванын гапыларыны бағладылар,+ чыраглары сөндүрдүләр+. Мүгәддәс јердә Исраилин Аллаһы үчүн бухур јандырмадылар,+ јандырма гурбаны ҝәтирмәдиләр+. 8 Она ҝөрә дә Јеһованын Јәһуда вә Јерусәлимә гәзәби тутду.+ Онлары дәһшәт рәмзинә чевирди, халглар онларын башына ҝәләнләри ҝөрүб мат галды, онлары мәсхәрәјә гојду. Өзүнүз дә бунун шаһидисиниз.+ 9 Буна ҝөрә ата-бабаларымыз гылынҹдан кечирилди,+ арвадларымыз, оғул-гызларымыз әсир апарылды.+ 10 Инди Исраилин Аллаһы Јеһова илә әһд кәсмәк+ истәјирәм ки, Онун бизә күкрәјән гәзәби јатсын. 11 Өвладларым, инди бош дурмаг вахты дејил. Јеһова сизи сечиб ки, Онун һүзурунда дуруб Она хидмәт едәсиниз,+ гурбан түстүсү тәгдим едәсиниз».+ 12 Онда лавилиләрдән олан бу адамлар ишә башладылар: кәһатлылардан+ Әмәсај оғлу Маһат вә Әзрија оғлу Јуил, мерарлылардан+ Әбдә оғлу Киш вә Јәһалил оғлу Әзрија, һирсәнлиләрдән+ Зиммаһ оғлу Јуаһ вә Јуаһ оғлу Әдән, 13 Әлсәфан өвладларындан Шимри вә Јәил, Асәф өвладларындан+ Зәкәријјә вә Мәтәнјаһ, 14 Һиман өвладларындан+ Јәһјил вә Шимај, Јадитун өвладларындан+ Шәмај вә Үззиил. 15 Онлар гардашларыны бир јерә топладылар, пакландылар вә Јеһованын сөзүнә әсасән падшаһын әмр етдији кими, Јеһованын евини тәмизләмәјә ҝетдиләр.+ 16 Каһинләр Јеһованын евини тәмизләмәк үчүн ичәри ҝирдиләр, Јеһованын мәбәдиндәки бүтүн мурдар шејләри чыхарыб Јеһованын евинин һәјәтинә+ гојдулар. Сонра лавилиләр онлары Гидрон вадисинә+ дашыдылар. 17 Беләликлә, биринҹи ајын биринҹи ҝүнү мәбәди тәмизләмәјә башладылар, ајын сәккизинҹи ҝүнү Јеһованын мәбәдинин ејванына+ чатдылар. Сәккиз ҝүн Јеһованын евини тәмизләдиләр вә биринҹи ајын он алтынҹы ҝүнү иши гуртардылар. 18 Бундан сонра Һизгијјә падшаһын һүзуруна ҝәлиб дедиләр: «Јеһованын евини тәмизләјиб гуртардыг. Јандырма гурбанлары үчүн олан гурбанҝаһы+ вә онун бүтүн әшјаларыны+, һүзур чөрәји гојулан масаны+ вә онун бүтүн әшјаларыны тәмизләдик. 19 Һәмчинин һакимијјәт сүрдүјү вахт Әһәз падшаһын хәјанәткарҹасына+ гыраға тулладығы әшјалары һазыр едиб пакладыг.+ Онлар Јеһованын гурбанҝаһы гаршысындадырлар». 20 Һизгијјә сәһәр тездән галхыб шәһәрин бөјүк адамларыны топлады вә Јеһованын евинә ҝетди. 21 Онлар сәлтәнәт үчүн, мүгәддәс мәскән үчүн вә Јәһуда үчүн ҝүнаһ гурбаны олараг 7 буға, 7 гоч, 7 тоғлу вә 7 тәкә ҝәтирдиләр.+ Падшаһ Һарун өвладлары олан каһинләрә бу һејванлары Јеһованын гурбанҝаһында тәгдим етмәји бујурду. 22 Буғалары кәсдиләр.+ Каһинләр гандан ҝөтүрүб гурбанҝаһын үстүнә чиләди.+ Сонра гочлары кәсиб ганыны гурбанҝаһын үстүнә чиләдиләр. Ардынҹа тоғлулары кәсиб ганыны гурбанҝаһын үстүнә чиләдиләр. 23 Ахырда ҝүнаһ гурбаны олан тәкәләри падшаһын вә иҹманын гаршысына ҝәтирдиләр вә әлләрини тәкәләрин башына гојдулар. 24 Каһинләр онлары кәсдиләр вә онларын ганыны гурбанҝаһын үстүндә ҝүнаһ гурбаны кими тәгдим етдиләр, бүтүн Исраил үчүн кәффарә ҝәтирдиләр. Чүнки падшаһ әмр етмишди ки, бүтүн Исраил үчүн јандырма гурбаны вә ҝүнаһ гурбаны тәгдим олунсун. 25 Падшаһ бу вахт әрзиндә Давудун+, ҝөрүҹү Ҹадын+ вә Натан+ пејғәмбәрин әмр етдији кими, лавилиләри әлләриндә синҹ, телли аләтләр вә чәнҝ Јеһованын евиндә гојмушду.+ Бу әмри Јеһова пејғәмбәрләри васитәсилә вермишди. 26 Беләҹә, лавилиләр әлләриндә Давудун аләтләри, каһинләр әлләриндә кәрәнај орада дурмушду.+ 27 Һизгијјә әмр етди ки, гурбанҝаһда јандырма гурбанлары тәгдим етсинләр.+ Јандырма гурбанларыны тәгдим етмәјә башлајанда Јеһоваја мәзмур охумаға вә Исраил падшаһы Давудун аләтләринин сәдасы алтында кәрәнај чалмаға башладылар. 28 Мәзмур охунан вә кәрәнај чалынан вахт бүтүн иҹма тәзим едирди. Бу, јандырма гурбанлары тәгдим олунуб гуртаранадәк давам етди. 29 Јандырма гурбаныны тәгдим едиб гуртаран кими падшаһ вә онун јанында оланлар баш әјиб сәҹдә гылдылар. 30 Һизгијјә падшаһ вә башчылар лавилиләрә Давудун вә ҝөрүҹү Асәфин мәзмурлары+ илә Јеһованы мәдһ етмәји бујурдулар. Лавилиләр севинҹлә Аллаһы мәдһ етдиләр, баш әјиб сәҹдә гылдылар. 31 Сонра Һизгијјә деди: «Инди ки Јеһоваја хидмәт етмәк үчүн пакланмысыныз, ҝәлин Јеһованын евиндә гурбанлар вә шүкран гурбанлары тәгдим един». Иҹма гурбанлар вә шүкран гурбанлары ҝәтирмәјә башлады. Һәмчинин үрәји истәјән һәр кәс јандырма гурбанлары да ҝәтирди.+ 32 Иҹма јандырма гурбаны олараг 70 гарамал, 100 гоч, 200 еркәк тоғлу (бунлар Јеһоваја тәгдим олунан јандырма гурбанлары иди),+ 33 мүгәддәс тәгдимәләр олараг 600 гарамал, 3000 гојун ҝәтирди. 34 Амма јандырма гурбанлары кими ҝәтирилән һејванлары сојмаг үчүн кифајәт гәдәр каһин јох иди. Иш гуртарана вә каһинләр пакланана гәдәр+ гардашлары лавилиләр онлара көмәк етдиләр.+ Чүнки лавилиләр пакланмаг мәсәләсинә каһинләрдән ҹидди јанашырдылар. 35 Һәм дә јандырма гурбанлары+, үнсијјәт гурбанларынын пији+, јандырма гурбаны илә ҝәтирилән шәраб тәгдимәләри+ чох иди. Беләҹә, Јеһованын евиндә хидмәт јенидән иҹра олунмаға башлады. 36 Һизгијјә вә бүтүн халг Аллаһын халг үчүн етдији ишләрә ҝөрә севинди.+ Чүнки бүтүн бунлар чох тез бир заманда баш верди.\n2 Салнамәләр 29